text:
Karakterístikanan
Eskudo di Boneiru tin un eskudo den koló blou ku un timon koló di oro (hel).
E eskudo chikitu parti mei mei tin koló di plata (blanku) ku un strea koló kòrá ku rònt di dje un renchi di kompas koló pretu.
Un korona di oro ku sinku blachi ta kubri e eskudo.
For di: Hoge Raad van Adel – Konseho Supremo di Noblesa, relato anual 2010
BONEIRU
Pa medio di Lei di 17 di mei 2010 (Stb. 345) teritorio insular Boneiru a bira entidat públiko den Reino Hulandes. Dia 20 di yüli Kolegio Ehekutivo a supliká pèrmit di teritorio insular pa por karga eskudo di teritorio insular komo eskudo di munisipio spesial Boneiru.
Pa medio di Desishon Insular di 26 di yüni 1986, nr. 9 (A.B. 1986, nr. 13) a stipulá e eskudo aki i den e Desishon Insular ei a deskribié komo lo siguiente: Un escudo di koló blou: 1. riba esei un timon di oro; 2. riba esei un eskudo chikitu di plata, un strea di 6 punta koló kòrá, ku rònt di dje un renchi di kompas pretu; 3. kubrí ku un korona di oro ku sinku blachi.
Den su konseho di 31 di ougùstùs 2010 Konseho Supremo a bai di akuerdo ku e eskudo aki. Sinembargo el a konsehá pa mantené e blasonashon heráldiko usual i laga e kantidat di punta (6) di e strea keda afó, pasobra ta trata aki di un strea komun. Pa e mésun motibu tampoko no ta menshoná e ocho spaknan di e timon.
Pa medio di Dekreto Real di 20 di sèptèmber 2010, nr. 10.002198, a ratifi ká e siguiente eskudo pa e entidat públiko Boneiru nobo: den blou un timon di oro; den un eskudo chikitu di plata un strea kòrá, ku un renchi di kompas pretu rònt di dje.
E eskudo ta kubrí ku un korona di oro ku sinku blachi.
Simbolismo
E eskudo blou ta referí na shelu i laman, ku ta konektá Boneiru ku mundu i ta hunga un ròl importante den nos ekonomia.
E timon di oro ta representá e bonerianonan ku a nabegá riba lamannan rònt mundu i ku for di hopi tempu kaba tur hende ta konsiderá nan komo e mihó nabegantenan i trahadónan di boto di nos region.
E strea kòrá ta simbolisá e sanger ku bonerianonan a drama pa liberá nan mes di enemigu. E puntanan di e strea ta referí na e seis barionan tradishonal riba nos isla: Rincon, Nort’i Saliña, Antriol, Nikiboko, Tera Kòrá i Playa.
E renchi di kompas pretu ta para pa determinashon di rumbo i nos relashonnan ekonómiko, amistoso i kultural den tur parti di mundu.
E korona di oro ta muestra di e laso entre Boneiru i Reino Hulandes.
Heráldika
E kolónan di eskudo di Boneiru ta e asina yamá kolónan heráldiko: e metalnan oro (hel) i plata (blanku); i e kolónan blou, kòrá i pretu.
Heráldika ta e siensia di eskudo: identifi kadó di persona, famia òf organisashon.
Nan a surgi den Edat Media oropeo i nan ta derivá di ekipo di e kabayeronan.
E eskudo ta e parti mas importante di e total. Riba dje hopi biaha bo ta mira un hèlm òf un korona. Komo isla ku ta pertenesé na Reino Hulandes, Boneiru tin e derecho pa usa korona di markes den su eskudo.
Un dekreto real ta otorgá eskudo di entidatnan di derecho públiko. Konseho Supremo di Noblesa ta guia e prosedura di otorgamentu di eskudo i ta sòru pa e eskudonan kuadra heráldikamente.
Na luna di sèptèmber 1986 Konseho Supremo di Noblesa a aprobá eskudo di Boneiru. Despues di abolishon di Antia Hulandes pa medio di un dekreto real di 20 di sèptèmber 2010 (nr. 10.002198) a otorgá e eskudo na Boneiru komo
entidat públiko di Hulanda.
Historia
Dia 26 di yüni 1986 Konseho Insular a stipulá eskudo di Boneiru.
Hopi trabou a tuma lugá promé ku a yega asina leu.
A nombra un komishon pa hasi proposishon pa un eskudo típiko boneriano.
E komishon a bini ku tres proposishon pa diseño di e eskudo: nos fl amingu, pasobra Boneiru ta konosí komo isla di fl amingu; un strea ku sinku punta, símbolo di e sinku islanan di e anterior Antia Hulandes; i e kadushi largu ku nan ta usa pa e manera karakterístiko di sera kurá na Boneiru.
Pero e eskudo mester a kumpli ku e stipulashonnan di heráldika i Konseho Supremo di Noblesa mester a aprob’é. Wes mr. P.C. Briët, ku den e tempu ei tabata traha na Antia Hulandes i tabata un eksperto riba tereno di heráldika, a yuda adaptá e eskudo na e eksigensianan.
Esei a kondusí na un eskudo ku e korona di oro riba e eskudo ku e kolónan blou i plata, ku e timon di oro, e strea kòrá i e renchi di kompas pretu.
Dia 6 di sèptèmber 1986 ofi sialmente a desvelá eskudo di Boneiru den presensia di un kantidat grandi di miembro di Parlamentu i promé minister di Antia Hulandes, Don Martina. Den su diskurso e gezaghebber di e tempu ei George Soliana a bisa ku e eskudo ta un refl eho di e karakter boneriano, kaminda e boneriano ta inmediatamente rekonosibel den kada símbolo. ‘Un hende balioso ku despues di un lucha duru sa di alkansá su meta.’


c: text/html

text:
Fundashon Wikimedia
Fundashon Wikimedia (Ingles: Wikimedia Foundation Inc) ta un organisashon merikano no-komershal ku tin e meta pa plama konosementu liber. Nan ta hasie dor medio di diferente proyekto, di unda e ensiklopedia di internet "Wikipedia" sin duda ta mas konosi. Sede di Fundashon Wikimedia ta na San Francisco, California.
Proyekto[editá | editá fuente]
Wikimedia Foundation ta e organisashon di paraplu di entre otro proyecto manera:
Esakinan ta proyekto ruman (relashona/relatá) ku ahinda no ta eksisti na Papiamento/u, ku probablemente mas pronto lo bin.
- Wikionary (Wikshonario)
- Wikiquote (Wikisita)
- Wikibooks (Wikibuki)
- Wikisource (Wikifuente)
- Wikimedia Commons
- Wikinews (Wikinotisia)
- Wikispecies (Wikispeshi)
- Wikiversity (Wikiversidat)
Fundashon[editá | editá fuente]
E lantamento di e organsashon tawata ofishal for di 20 di yüni 2003 dor Jimmy Wales, direktor di Bomis Inc. i ko-fundadó di Wikipedia.[1] E nomber "Wikimedia" ta pensa dor Sheldon Rampton di un WikiEN-l-mailinglist posting den mart 2003. Despues e nomber a bira wikimedia.org i wikimediafoundation.org di e Fundashon Wikimedia garantisá dor e uzadó Daniel Mayer.

robotstxt: allowed

filter: keep


text:
WILLEMSTAD.- Fundashon Promové Derechi Humano na Kòrsou (PDHK) a entregá keho na ministerio públiko kontra Refineria di Isla i Curaçao Refinery Utilities pa e forma ku nan a atendé ku eliminashon di asbèst riba terenonan di RdK ku ta kore paralelo ku Nijlweg. Lesa mas aki.
Extra: ‘… Parse a asta falsifiká sertifikado den asuntu asbèst…: FUNDASHON PDHK A ENTREGA KEHO KONTRA RDK I CRU’
Comments Off on Extra: ‘… Parse a asta falsifiká sertifikado den asuntu asbèst…: FUNDASHON PDHK A ENTREGA KEHO KONTRA RDK I CRU’ |


text:
E notisia a hala atenshon: ta bai inspektá e instalashonnan di Isla i BOO, pasobra riba tereno di Isla tin prosesonan ku ta kousa molèster i daño na medioambiente i salú. Berdat? Berdat ku ta bai tin un inspekshon imparsial i ophetivo? Nos ta ansioso pa mira e rapòrt, ku pronto tin ku keda publiká, i ku lo tin ku sali na papiamentu tambe. Sinembargo e realidat tristu ta ku ya kaba tin permit di molèster, a base di kua Gobièrnu por a obligá Isla pa uza kombustibel mas limpi. Bèrdat ku e permit di molèster no ta kontené tur eksigensianan internashonal ku mester. Pero hecho ta, ku si Gobiernu a apliká e eksigensianan (suak manera nan ta) esei lo a baha e molèster di un manera dramátiko. For di 2001 SMOC ta mustra riba e nesesidat pa redusí e polushon. A enfatisá e nesesidat ku gráfikonan ku ta indiká kuantu dióksido di suafel (SO2) tin den e aire. Tanten Gobiernu ta hasi komo si fuera e no sa di nada. Na oktober 2016 tambe nos a publiká un gráfiko. Un kos hopi remarkabel pa loke ta trata oktober 2016: tin un par di fecha riba kua pa Beth Chaim no tin nada di polushon registrá. Kon por ta? Nos ta sospechá ku simplememte no a midi riba e fechanan ei. Anto parse ku no ta interesá Gobiernu, ku nunka a eksiguí Isla kumpli ku lei, nèt- nèt nada. Lamentablemente e molèster tabata enorme atrobe! E promé resultado di midimentu na por ehempel Beth Chaim i Kas Chikitu tabata hopi bia mas haltu ku e normanan di WHO pa dióksido di suafel (SO2)-(averahe pa 10 minüt= 500 ug/m3; averahe pa 24 ora = 20 ug/m3). WHO ta bisa di SO2:
,,SO2 is a colourless gas with a sharp odour. It is produced from the burning of fossil fuels (coal and oil) and the smelting of mineral ores that contain sulfur. The main anthropogenic source of SO2 is the burning of sulfur-containing fossil fuels for domestic heating, power generation and motor vehicles….SO2 can affect the respiratory system and the functions of the lungs, and causes irritation of the eyes. Inflammation of the respiratory tract causes coughing, mucus secretion, aggravation of asthma and chronic bronchitis and makes people more prone to infections of the respiratory tract. Hospital admissions for cardiac disease and mortality increase on days with higher SO2 levels. When SO2 combines with water, it forms sulfuric acid; this is the main component of acid rain which is a cause of deforestation.”
E situashon manera deskribí ta peka kontra e Deklarashon Universal di Derechonan Humano (art. 25) i e Tratado Internashonal tokante derechonan di mucha (art. 24 i 29). Mas abou tin e resultadonan di e midimentunan i potret di webcam, 14 oktober 2016.


text:
KRALENDIJK- E aña aki un delegashon di Boneiru lo bolbe bèk na DEMA Show, ku ta e evento mas importante na mundo pa esnan ku ta biaha pa praktiká e deporte di sambuyamentu.
E show e aña aki ta tuma lugá na Las Vegas, Nevada entre dia 16 i 19 di novèmber 2021, na Las Vegas Convention Center.
Despues ku aña pasá pa motibu di e pandemia a kanselá e evento, TCB huntu ku BONHATA i otro partnernan a prepará pa partisipá na evento di e aña aki.
E siguiente partnernan ta presente na e show di e aña akí: BONHATA, Buddy Dive Resort, Captain Don’s Habitat, Courtyard by Marriott, Divi Flamingo Beach Resort, Grand Windsock, Plaza Beach & Dive Resort, Resort Bonaire, Tourism Corporation Bonaire i VIP Diving.
Paviliun
E aña akí Paviliun Boneiru (Bonaire Pavilion) ta situá pegá ku entrada prinsipal di e sala di bolsa, di manera ku bishitantenan, bendedónan i partnernan komersial ku ta bini e bolsa, no por keda sin mira nos Paviliun Boneiru. Banda di esei tin tambe un ‘área di hospitalidat’ den Paviliun Boneiru, diseñá ku e ‘look & feel’ di Boneiru, kaminda bishitantenan, bendedónan i partnernan por sinta, relahá i/òf tene un enkuentro ku partnernan komersial.


text:
Dialuna 22 di November, Gabinete Wever-Croes a firma e programa di Gobernacion ‘Aruba mester di nos tur’ pa gobernacion 2021-2025. Tur Minister tawata presente na e ocasion aki. Desde awe, dialuna e programa di gobernacion lo ta disponibel pa henter nos comunidad.
Despues di 2 luna di gobernacion, exactamente 63 dia despuescu a huramenta, Ministernan di Gabinete Wever-Croes a entrega nan vision pa e siguiente temporada di gobernacion.
Cu e periodo di e gobernacion nobo, Pais Aruba ta dirigi suvision riba prosperidad sostenibel cu e meta pa ofrece nosciudadanonan un calidad di bida digno. E vision, meta- y puntonan di salida ta dirigi di tal forma cu su implementacionta cuadra cu e metanan di desaroyo (SDG’s).
Pa realisa obhetivonan den e proximo periodo di 2021-2025, Gabinete Wever-Croes II, cu ta consisti di un coalicion entre partidonan Movemiento Electoral di Pueblo y Raiz, Aruba henter por conta cu lo concentra su empeñonan tanto den cadaministerio como e cooperacion estrecho riba nivel inter-ministerial cu lo ta e base pa brinda Pais Aruba un Gobiernosolido y stabil. E compromiso pa sirbi nos Pais ta ancra den nos curazon y e realisacion di esaki ta ancra den noscooperacion. E yabi pa exito ta den promove colaboracion, cooperacion y participacion di tur esnan envolvi fihando ribametanan comun pa resolve problema y enfrenta retonan.
Nos ta consciente cu e retonan ta grandi, y oportunidadnan ta menos, pero e forsa di creatividad y e forma innovador di ciudadanonan di nos pais, lo ta nos yabi pa exito. Conscientecu un actitud negativo ta laga bo mira solamente reto y problema y cu un actitud positivo ta laga bo mira mas oportunidad y solucion, nos ta enfrenta e 4 añanan nos dilanticu positivismo.
Vision, determinacion y curashi di henter nos comunidad, lo hiba nos riba e caminda di progreso y bienestar, cu un economia mas fuerte y resiliente, y un autonomia aun mas fuerte.
Masha danki,


text:
Departamento Recurso Humano (DRH) ta informa cu nos lo ta cera entrante dialuna dia 23 di december 2019 y lo ta habri bek pa publico dialuna dia 6 di januari 2020.
Tur persona cu ta desea un verklaring y/of ta desea pa entrega formulario pa loonbelastingvermindering por haci esaki te cu diabierna dia 20 di december 2019.
Manera custumber diaranson (18 december 2019) DRH lo ta cera desde di 12’or pa publico.
Staf y personal di Departamento Recurso Humano ta desea tur hende feliz dianan di fiesta y un Prospero Aña 2020.


text:
Sosial
Velas Latinoamérica 2022 di 7 pa 12 di yüni awor konsentrá na Otrobanda
WILLEMSTAD – Djamars dia 7 di yüni awor Velas Latinoamérica 2022 (VLAC 2022) ta ranka sali 8 or di mainta ora defensa Hulandes ta risibí e barku Cuauhtémoc di Méksiko ku tirunan di saludo na entrada di haf di Kòrsou. Despues mas barku di bela grandi, e asina yamá tallships, ta drenta haf di Kòrsou.
Hopi lo rekòrdá e evento di VLAC na 2018 kon e diferente barkunan aki tabata ‘dòrna’ henter bahia di Santa Ana, huntu ku marina real Hulandes. VLAC 2022 ta un demostrashon grandioso di barku for di diferente pais di e kontinente Merikano. Meskos ku 4 aña pasá nan ta hasi un gira rònt e parti di Latino Amérika, e biaha aki en konekshon ku e di 200 aniversario di marina di Brazil. Di parti di defensa Hulandes lo tin tambe e barku di transporte Pelikaan, e supmarino Dolfijn i botonan di Wardakosta.
E evento ta kuminsá djamars dia 7 di yüni i ta dura te djadumingu 12 di yüni kaminda lo tin hopi aktividat eksepshonal den haf, riba e barkunan i na Awasá. Riba e djamars ei mes lo tin presentashon na Awasá di e asina yamá ‘Taptoe’ di Koninklijke Marinierskapel 8 or di anochi.
Den e siguiente dianan tin ora ku por bishitá e barkunan ku tur lo ta mará na e parti di Otrobanda. I pa e anochinan a perkurá pa aktividatnan kultural i musikal. Skolnan lo bishitá e barkunan riba sierto oranan. Ta bai tin parada di bandera di e diferente paisnan representá. Ta bai tin ponementu di krans na estátua di Pedro Luis Brion. Un selekshon di futbolista di tripulashon di e barkunan bishitante lo topa riba tereno di Jong Holland na Mundo Nobo kontra un selekshon di Kòrsou. Durante nan estadia e tripulantenan lo ta enkargá tambe ku proyektonan na benefisio di komunidat di Kòrsou. Marina Real lo tin un sekshon kaminda ta demostrá parti di nan ekiponan i duna demonstrashon riba tera i den haf tambe di nan aktividatnan riba laman.
Djabièrnè anochi dia 10 di yüni Koninklijke Marinierskapel lo presentá atrobe na Awasá i nan lo kompañá tambe e kantantenan lokal Merietza Haakmat i Tamara Nivillac. Tin tambe na Awasá un presentashon di e banda popular ERA. Djasabra anochi 11 di yüni for di 8 or tin presentashon di Efrem J, siguí pa un banda internashonal ku ta kompañá Alberto Barros ku su salsa for di Colombia loke ta bira e kulminashon di e programa musikal.
Djadumingu dia 12 di yüni e evento ta sera ofisialmente ora baha e bandera di VLAC 2022 i ku un desfile di e barkunan ora nan sali for di haf di Kòrsou alo largu di kosta sùit di Kòrsou pa sigui pa nan siguiente destino.
Tur esaki a bira posibel danki na hopi spònser, manera e grandinan Curaçao Ports Authority, Koninklijke Marine, MEO, CTB, Massive, Fundashon Bon Intenshon, Jet Air, Curoil, MCB, Renaissance, Penha, IBIS Management i Distribier.
Sosial
Promé ‘Trumpet Challenge 2022’ djarason dia 22 di yuni den Sambil
WILLEMSTAD – Por fin e dia ta yegando pa Kòrsou konosé su promé trumpet challege 2022. Esaki lo tuma lugá djarason awor dia 22 di yüni den Sambil pa 7 or di anochi.
Despues di vários luna di preparashon bou di direkshon di Hector Sampson, e trompetistanan aki ta kla pa laga pueblo di Kòrsou disfrutá di nan músika.
Manera ta konosí, Fundashon WESU a bin ta trata riba e parti di formashon musikal i organisá na desèmber último, e promé Trombone Challenge ku tabata un éksito total.
Awor ta toka turno na trompetistanan pa nan tin nan Trumpet Challenge i despues di vários luna di preparashon intensivo, djarason awor dia 22 di yüni, Pueblo di Kòrsou por bai disfrutá grátis di nan presentashon.
E evento lo tuma lugá riba e stage grandi skùin dilanti Victoria Secret den Sambil. E evento lo kuminsá eksaktamente 7 pm i ta algun kansion nan lo bai presentá. P’esei un apelashon ta na tur hende ku ta interesá pa wak nan, pa nan tei presente den Sambil djarason awor.
Sosial
AMAK ta partisipá dos gran baluarte di farandula ku a bai laga nos
WILLEMSTAD – Djamars anochi a drenta e notisia tristu ku e konosido Patrick Janzen a bai laga nos i den oranan di mardugá djarason 9 di yüni 2022, e pianista, kompositor i areglista Eddy Mar a bai sosegá.
Patrick Janzen
Pa lokual ku ta trata e personahe di Patrick Janzen, nos a komprondé ku el a fayesé na un edat di 53 aña na su kas, despues di tabata hospitalisá pa algun dia.
Patrick a bai laga nos na un edat relativamente hóben i durante su trayektoria den farándula, e tabata envolví den diferente aktividat farandulero tantu aki na Kòrsou komo na Ulanda.
Patrick a inisiá ku su negoshi i pone lus i harma stage pa diferente aktividat i seguidamente ela formalisá su aktividatnan ku lantamentu di Ola ku ta nifiká Organisashon pa Lanta Ambiente.
Patrick tabata pone zonido i meks pa diferente agrupashon musikal i un di su éksitonan grandi tabata lantamentu di e Agrupashon Musikal No Game, ku a kosechá hopi popularidat i hasta a konkista e titulo di Rei di Tumba ku Reinir Lijfrock komo kantante na 2006.
Último tempunan aki, Patrick a lanta un grupo musikal di Bachata i tabata tin intenshon tambe pa lanta un grupo di Kòmbèk i formalisá regreso di No Game. Lamentablemente e no por a logra realisá tur su soñonan
Eddy Mar
Pa loke ta trata fayesimentu di Eddy Mar, AMAK por menshoná ku e tabata hopi aktivo tantu komo músiko, pero tambe durante mas ku 10 aña komo dosente di e proyekto di Formashon Musikal den Bario.
Eddy Mar tabata forma parti di diferente agrupashon musikal i esnan ku sigur el a kosecha hopi éksito kune tabata e agrupashonnan musikal Dynamics i BESS ku tabata un agrupashon musikal ku e i defuntu Mr. Babalu tabata dirigí musikalmente.
Eddy Mar durante último tempu ku a pasa tabata sufri di kebrante di salu i den oranan di mardugá di djarason el a bin fayesé.
Direktiva di AMAK ta ekspresá su sentido de pésame na famianan di Patrick Janzen i Eddy Mar. Ku nan alma sosegá na pas.
Sosial
HOPI INTERES PA KURSO DI HISTORIA DI MUZIK DI KORSOU ORGANISA PA CCC
Willemstad – Durante e periodo di 7 di febrüari te ku 16 di mei 2022 Sentro Kultural Kòrsou a organisá otro interesante Kurso Historia di Muzik di Kòrsou den su Sentro situá na Emmastad, kua tabata na enkargo di e konosido músiko Henri (Harry) Moen.
Den e kurso aki a trata desaroyo di muzik tradishonal di Kòrsou di e époka entre 1863 i 2000. Entre otro e kursantenan ta siña rekonosé ritmonan tradishonal i konhuntonan musikal, tambe nan ta sera konosi ku kompositor i otro desaroyonan den muzik di Kòrsou. Huntu ku esaki tambe nan ta haña un bista di aspektonan sosial i ekonómiko ku tin relashon ku e desaroyo.
E kurso un biaha mas tabata un èksito total na opinion di e kursantenan ku a yena un bashí na informashon tokante nos muzik. E forma úniko di duna lès di señor Harry Moen i su splikashon al kaso, kla i konsiso a mantené un entusiasmo kontínuo serka e kursantenan.
Djaluna 16 di mei ultimo e kursantenan presente a risibí nan sertifikado for di man di señor Harry Moen i señor Henri Cornelia, Presidente di Fundashon Sentro Kultural Kòrsou. Esnan ku a kalifiká pa nan sertifikado ta: Valentina Cijntje-Engelhardt, Alton Gordon, Rose-Marie Heije, Frensel Malacia, Isolda Mansana, Aronnette Martis, Jacqueline Nicia, Elvin Rijke, Lidwina Rodriguez, Aemilius Palm, John Scheidelaar i Glenda Sluis
Sentro Kultural Kòrsou ta felisitá tur e partisipantenan i nan dosente ku èksito di e kurso. For di aña 2012 un total di 176 kursante, di ken 67 penshonado, a risibí nan sertifikado di partisipashon na e kurso.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal22 hours ago
Alumnonan di Skol Sint Antonius a traha modelo di lanthùisnan
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Riba nos website nos tin un botòn di ‘Outstanding Music’. Ayanan nos ta pone video i oudio di músika di tur parti di mundu. Músika ku nos ta haña ta sobresalí. Músika eterno, popular, klásiko i moderno. Pero solamente piesanan ku realmente ta ekselente.
Orambú (orashon di tambú)
E biaha aki nos a skohe un piesa di e kompositor Kurasoleño Erwin Prudensia, titulá ‘Orambú’. E piesa aki ta un tambú original di Kòrsou, usá den su forma original, esta komo un forma di orashon. Ora bo ta skucha e piesa aki, bo ta bai komprondé ku esaki ta un orashon di bèrdat. Anto un orashon ku ta toka bo alma dirèkt. Vokalistanan ta: Ludsella Sambo, Merly Augusta i Niata Augusta; Músikonan ta: Donald Mercelina (perkushon) i Ruchi Isidora (chapi).
Nos ta konsiderá e piesa aki unu di nivel internashonal. E hecho ku kasi niun hende konos’é ta simplemente pasobra pa un òf otro motibu e no a haña atenshon na e momentu korekto. Nos ta spera ku e artíkulo aki por kambia esei. Esaki realmente ta músika. Si e no ta toka bo, bo ta morto kaba.
Mas piesa ekselente di Antia
Nos kier kolektá mas piesa ekselente di Antia i sobrá di Karibe pa inkluí den nos kolekshon. Nos a kuminsá ku un sondeo chikitu riba kaya kaba, puntrando hende kua piesa di músika di Boneiru, Aruba i Kòrsou nan ta haña ekselente. Te ainda nos no a haña sugerensianan fiho, pero nan lo bini sigur. Kualkier persona ku kier sugerí algu, por fabor tuma kontakto ku nos. Lo yuda hopi si bo piesa preferí ta riba CD, pero nos por hèndel kasèt tambe.
Otro piesanan den nos kolekshon
Te na e momentu aki nos a inkluí e siguiente piesanan den nos kolekshon:
1) ‘Orambú’, Erwin Prudencia;
2) ‘El Rey’, Jose Alfredo Jimenez;
3) ‘Adagio’, Albinoni;
4) ‘Adagio for Strings’, S.Barber;
5) ‘O Fortuna’, Carl Orff;
6) ‘Ojalá qu llueva café’, J.L. Guerra;
7) ‘Democracy is coming to the USA’, Leonard Cohen.


text:
Presidente di Parlamento a risibí e Kònsùl General di Merka na su despacho
Djaluna dia 13 di yüni 2022 Presidente di Parlamento, sra. Charetti America-Francisca, a risibí e Kònsùl General di Merka señora Margaret Bond ku na yanüari último a bin traha na Kòrsou komo e Kònsùl General nobo di Merka, na su despacho na Parlamento. E bishita di kortesia aki ta unu rutinario kaminda kònsùlnan stashoná na Kòrsou ta sera konosí i durante e periodo ku nan ta stashoná na Kòrsou komo kònsùl general nan sa hasi diferente bishita di trabou na e Presidente di Parlamento pa asina estrechá e kontaktonan ku Parlamento komo e órgano legislativo di nos país. E bishita di kortesía aki a bai den bon esfera, a deliberá riba diferente tópiko di interes mutuo, inkluso algun proyekto interesante ku e departamentu Merikano ta hasiendo den kolaborashon ku ministerionan di Gobièrnu di Kòrsou. Pa sra. Bond Kòrsou ta un isla ku ta brinda hopi oportunidat. Dor di kolaborashon estrecho entre tantu e konsulado i outoridatnan lokal lo por realisá varios logronan pa habitantenan di Kòrsou.
Sra. Bond ta enkantá ku wega di Domino, lokual a keda reflehá den e bunita opsekio ku e a entregá na Presidente di Parlamento.


text:
Gran final di RBI 2021 entre Wild Cats/St. Michiel Dodgers i Marchena Braves
WILLEMSTAD – Tur kos ta kla pa e gran final di RBI 2021 patrosiná pa Maduro & Curiel’s Bank kuminsando djabièrnè dia 10 di desèmber pa 7or den Tio Daou Ballpark. E final lo bai entre Marchena Braves i Wild Cats/St. Michiel Dodgers den un seri di ‘Best of Three’. Den fin di siman tras di lomba tabatin e serienan di semifinal. Weganan a kuminsá for di djabièrnè i kulminá djadumingu pa asina tin e dos ekipo nan den e gran final. E promé seri a bai entre Sta. Rosa Indians i Marchena Braves. Braves tabata simplemente e mihó ekipo di e seri aki ganando e dos weganan ku skor di 17-0 i 10-4 pa asina gana e mihó di tres wega 2-0. Den e otro seri Wild Cats/St. Michiel Dodgers a sorprendé e faboritonan Firebirds Padres. E promé wega djabièrnè anochi Padres a gana Dodgers ku skor di 4-1. Djasabra Dodgers a bòns bek i gana ku skor di 3-1 igualá e seri an 1-1 i asina forsa un wega desisivo djadumingu. Un wega ku e ekipo di Wild Cats/St. Michiel Dodgers a gana ku skor grandi di 10-3 pa gana e seri aki tambe di mihó di 3, 2-1 i asina pasa pa e gran final kontra Marchena Braves.
Tabata djabièrnè anochi despues di e promé wega ku a premia esnan ku a sobresalí individualmente durante kampionato di RBI 2021.
MIHO BATEADOR: NAHIEM MUTUEEL (WILD CATS/ST MICHIEL DODGERS) => 12 WEGA HUNGA; 17 HIT DEN 35 TURNO; AVG. 0.486
MIHO PITCHER: JAYDON GOSEPA (ROYAL SCORPIONS CARDINALS) => MIRA AKSHON KOMO PITCHER DEN 5 WEGA; 14 INNING PITCHA; 3 GANA 0 PERDI; PONCHA 30 BATEADOR; ERA 0.50
HOMERUN KING: NAJEARLON REINILLIA (GROOT KWARTIER ASTROS) => 12 WEGA HUNGA; 14 HIT DEN 32 TURNO; 2 HOMERUN; AVG. 0.438
RODMAR ANGELA (STA ROSA INDIANS) => 12 WEGA HUNGA; 10 HIT DEN 29 TURNO; 2 HOMERUN;
AVG. 0.345
MAS BASE ROBA:
CLYRON FRANKLIN (MARCHENA BRAVES)=> 12 WEGA HUNGA;
12 BASE ROBA DEN 12 ATENTO;
MIHO HUNGADO DEFENSIVO:
JARED VEERIS (GROOT KWARTIER ASTROS) => 12 WEGA HUNGA; DEN 63 INNING – 83 TOTAL CHANCES – 68 PUTOUTS – 16 ASSISTS; KOMETE 1 ERROR; FIELDING % 0.988
MVP:
RIANGELO WINDSTER (FIREBIRDS PADRES) => 12 WEGA HUNGA; 14 HIT DEN 31 TURNO; AVG. 0.452; 11 BASE ROBA DEN 14 ATENTO; DEN 65 INNING – 26 TOTAL CHANCES – 25 PUTOUTS -FIELDING % 1000
E organisashon di RBI 2021 huntu ku spònser prinsipal MCB ta spera ku un i tur lo akudí na Tio Daou Ballpark kuminsando djabièrnè dia 10 di desèmber pa 7or pa e inisiá di e gran final entre Wild Cats/St. Michiel Dodgers i Marchena Braves pa asina apoyá nos hóbennan. Wega di djasabra ta 3or pm i si ta nesesario djadumingu tambe 3or.


text:
Padu Lampe
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Juan Chabaya Lampe (tambe Tata di Cultura) a nace dia 26 di april 1920 na Aruba. El a bira popular den Antias Hulandes y den Caribe como pianista, cantante, autor y pintor. E ta conoci pa su nomber artistico Padu del Caribe. Juan Chabaya Lampe a wordo yama door di su padushi y el a haya e nomber di cariño Padu.[1]
Padu a casa cu Daisy Croes na aña 1946. E tin un yiu cu yama Vivian Lampe y e tin dos nieto. Dia 28 di november 2019 Padú Lampe a fayece na su cas na Oranjestad, Aruba.
Desaroyo musical[editá | editá fuente]
Na e edad 9 aña Padu tabata tin hopi interes pa musica, pasobra el a lanta den un famia musical. Padu su tata Harry Lampe tawata tocado di piano y tawata lesa nota musical. E tata di Padu a forma un grupo chikito cu su rumannan. Zep Lampe (fluit), Olivier Lampe (violin),Wim Lampe tawata toca cuarta, wiri y piano. E famia Lampe tawata biba na Nassaustraat. Ora e famia tawata hunto, nan ta traha cantica y esey tawata hopi agradabel. Semper tawata tin hende ta para pafo pa scucha y ora nan caba di toca, nan tawata bati man pa duna e tocadonan mas smak pa sigui toca.
Ora Padu tawata chikito na un cas scuchando un bunita cantica di e piano y e ta scucha Rufo Wever toca e piano Padu cu su 8 aña y Rufo Wever cu su 11 aña hugando. Padu a bis’e: “ami tambe kier toca asina”. Esey tabata e nacimento den un amistad largo.
Despues di piano cu el a siña caba Padu a cuminsa practica cuarta, violin, mandoline y klarinet. Despues di un tempo di les di piano, Padu a cuminsa haya poco poco su mesun ritmo y estilo. For di e edad hoben di 16 aña, el a cuminsa toca pa publico. Padu a concentra riba su piano y compone musica cu e cuarta. Prome e melodia, compone musica riba e cuarta, despues practica riba e piano y pa ultimo e ta skirbi e texto. Asina e tawata hacie. El a demostra cu e por bon den otro ritmo manera merengue, dansa, bolero, mambo, twist rock y swing.
Poco artista local no a bira hopi famoso manera Padu del Caribe, e tabata sumamente popular na Aruba y na Antia. Su composicion cu el a haya di su mesun estilo supremo cu ta hopi conoci na Antia Hulandes, Venezuela, Colombia, Merca y Hulanda.[2] Padu tabata kier semper pone e nomber di Aruba y su canticanan Arubiano bira conoci, p’esey el a toca na Curaçao, Bonaire, Caracas, Medellín, Maracaibo, San Juan, Santo Domingo, Havana, Miami, New York, Hulanda y Seattle.
Hunto cu Rufo Wever Padu hun a skirbi y saca e wals Aruba Dushi Tera na aña 1976, cu despues a bira oficialmente e himno nacional di Aruba. Pa tur e mamanan riba Dia di Mama, Padu a skirbi un cantica Pa ma. Pa su nieto chikito 'Erwin Anaya’. Padu a copia un cantica cu ta yama Sonrisa di un baby y el a skirbi e texto den tres idioma. Padu a haya e composicion un di su mas bunita trabou.
Autor[editá | editá fuente]
E ta autor di tres buki tocante filosofia y metafisica.
- The 3rd Element (1960)
- Harmoniology (1976)
- Ciencia acercando e mundo spiritual? (1986)
Pintor[editá | editá fuente]
Lampe a yega di pinta hopi den su bida y como pintor autodidactico e tabata activo te na mas di 80 aña di edad. Na 1939 como hoben ela expone un cuadra na World Fair na New York. Gran parti di su obra ta pinta den estilo naïef-figurativo. Den presencia di Gobernador di Aruba y cu Biblioteca Nacional a haci acto di apertura di un exposicion exponiendo su cuadranan nobo. Tabata un apertura hopi formal, caminda Mirto Lacle a elabora riba e Doctorado di Padu. Curator di e exposicion, Stan Kuiperi (R.O.N) durante su discurso, a elabora riba e contenido di e coleccion di cuadronan nobo y riba e desaroyo di Padu Lampe como pintor.
Distincion y premio[editá | editá fuente]
- Pa su contribucion cultural, Lampe a keda condecora como Cabayero ("Ridder") den Orden di Oranje-Nassau.
- Na e edad 75 aña el a haya e Zilveren Anjer.
- Lampe a ser honra cu e titulo como Doctor Honoris Causa na Maracaibo, Venezuela.
Premio Nacional Juan Chabaya Lampe[editá | editá fuente]
Minister Michelle Hooyboer Winklaar a introduci un premio cu lo wordo otorga cada 2 aña. E premio ta carga e nomber di e culturista mayor di Aruba, Padu del Caribe. Como reconocimento pa e persona Padu Lampe, un premio lo wordo otorga na e persona, grupo of instancia cu a destaca riba tereno di musica, literatura y arte como un premio di estimulo. E premio lo ta den forma di un suma atractivo. E prome premio a wordo otorga na Ryan Oduber.[3][4]
Busto[editá | editá fuente]
Julie Oduber a organisa cu 80 artista Arubiano, un homenahe na Padu na aña 2000 na Cas di Cultura. E fondonan recauda a sirbi como base pa crea e busto y a wordo amplifica cu e fondonan di Marcel Curiel cu ta omo di Raul Henriquez di Aruba Trading Company. E fondo a crea e busto y dia cu Mama di Cultura a haya su ceremonia di despedida na Cas di Cultura, Minister di Cultura, Ramon Lee a divulga e plan cu tin pa e plaza dilanti di e edificio, bira un plaza cu bustonan di e grandinan den cultura di Aruba.[5]


text:
Na nomber di esposa Leugia, yui Lugbelkis y Mariano, nietonan Zayden Zaion y Ocean, manera yui Jeannuare y Jeandruw, nos kier a gradici tur cu a asisti na entiero di:
Alberto Wernet
Na rumannan, sobrino(a)nan y demas familiarnan, amistadnan y conocirnan cu a sostene nos den e momentonan dificil, un Danki di curason.
Na e team di Aurora Funeral Home cu a ofrece nos un bon trato y servicio cu e entiero, na pastoor Theo pa su palabranan bunita durante e misa y na mariachi Luz di Luna.
Nos kier a invita boso pa asisti na Santo Sacrificio di misa na Misa Santa Filomena na Paradera dedica
na nos defunto stima:
diamars 31 di mei pa 7’or di anochi
diahuebs 2 di juni pa 7’or di anochi
diadomingo 5 di juni pa 10’or di mainta
Bo(so) presencia lo ta altamente aprecia.


text:
Kralendijk – Bo ta empresario i bo kompania tin problema ku pago pa motibu di e krísis di corona? E ora ei te ku 30 di sèptèmber 2021 ainda bo por pidi suspenshon spesial di pago òf prolongá esaki. Gabinete (demisionario) a disidí ku abo, si bo hasi uzo di e suspenshon spesial, tin ku paga numa entrante promé di òktober 2022, e belasting ku ainda mester paga. Bo ta haña pa esei 60 luna di tempu. Bo mester kumpli si entrante promé di òktober 2021 na tempu atrobe ku bo obligashon di pago nobo.
Entrante promé di òktober 2021: kumpli ku obligashon di pago nobo
Tur belasting pa kua bo ta hasi aangifte riba òf despues di promé di òktober 2021, bo mester paga atrobe na tempu.
Anteriormente nos a informá ku entrante promé di yüli 2021 lo bo mester a bolbe kumpli ku bo obligashon di pago. Gabinete (demisionario) awor a disidí pa duna empresarionan mas tempu pa esaki.
Bo suspenshon spesial ta terminá promé ku promé di òktober 2021, i bo no ta pidi prolongashon?
E ora ei promé ku promé di òktober 2021 bo mester hasi aangifte i paga na tempu atrobe.
For di final di bo suspenshon spesial bo no a paga tur belasting na tempu?
Hasi esaki e ora ei promé ku promé di òktober 2021 ainda. Si esei no logra, pidi e ora ei mas pronto posibel prolongashon di bo suspenshon spesial.
Desde promé di òktober 2022: paga sumanan habrí
Riba promé di òktober 2022 bo ta kuminsá paga e sumanan habrí pa e belasting ku bo no a paga durante bo suspenshon spesial. Pa esaki ta duna bo tempu di promé di òktober 2022 te promé di òktober 2027. Bo ta paga nos e ora ei 60 luna largu, kada luna un suma fiho. Si bo kier paga aselerá, e ora ei esei naturalmente ta posibel tambe.
Anteriormente nos a notifiká bo ku bo lo mester a paga e sumanan habrí akí di promé di òktober 2021 te promé di òktober 2024, den 36 luna. Gabinete (demisionario) a disidí pa duna empresarionan mas tempu pa esaki.
Interes di kobransa
Si bo no paga un aanslag na tempu, normalmente bo mester paga 6% di interes di kobransa for di e momentu ku e término di pago a vense. Nos ta komprondé ku hopi empresario ainda lo tin e finansieramente difísil den e temporada benidero. P’esei a baha e tarifa di e interes di kobransa te ku 31 di desèmber 2021 na 0,0%.
E interes di kobransa despues ta bai gradualmente bèk na e nivel bieu. Riba promé di yanüari 2022 ta stipulá e porsentahe di interes di kobransa na 2%, riba promé di yanüari 2023 na 3% i riba promé di yanüari 2024 na 6%.
E bahadanan temporal akí ta konta solamente pa debenan di belasting pa kua a duna suspenshon spesial.
Otro medidanan di belasting debí na corona
Aparte di e suspenshon spesial di pago nos a tuma mas medida ainda pa yuda empresa- i siudadanonan durante e krísis di corona. Hopi di nan ta ser prolongá, algun di nan no. Mas informashon bo por haña riba www.belastingdienst-cn.nl/
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Kralendijk - For di 8 di aprel 2021 biaheronan for di Amérika Latino i e otro paisnan ku tin un prohibishon di buelo pa Boneiru, ta bai 10 dia den karentena sentral riba propio gastu ora nan yega nos isla. Esei ta sosodé na lugánan sentral ku gezaghèber Edison Rijna a apuntá. Muchanan te 13 aña ku ta biaha huntu ku adulto, tambe mester bai den karentena. Sinku dia despues di yegada, biaheronan den karentena por hasi un tèst di PCR riba propio gastu, muchanan te 13 aña no tin nodi di hasi esei. Mester manda e resultado di tèst pa e departamento di Salubridat Públiko. Den kaso di un resultado di tèst negativo, e biaheronan i muchanan te 13 aña por sali for di karentena.
Ta bai pa pasaheronan for di Argentina, Bolivia, Brasil, Chile, Colombia, Repúblika Dominikano, Ecuador, Guyana Franses, Guyana, Panamá, Paraguay, Perú, Sürnam, Uruguay, Venezuela, Reino Uní i Suráfrika. Na Amérika Latino tin chèns mas grandi pa e tipo brasileño di e vírùs di corona. Ku e tèst di PCR obligatorio sinku dia despues di yegada, Boneiru ke prevení ku e tipo brasileño di e vírùs por plama na e isla.
Pa un tempu kaba tabatin un prohibishon di buelo pa buelo direkto for di e paisnan ku ta menshoná aki riba. E tèst(nan) obligatorio promé ku salida pa e pasaheronan akí ta keda na vigor. Promé ku salida pa Boneiru, tur pasahero di 13 aña i ariba mester tin un tèst negativo di PCR/NAAT, mester hasi e tèst maksimalmente 24 ora promé ku salida. Un otro posibilidat ta un tèst negativo di PCR ku a hasi maksimalmente 72 ora promé ku yegada kombiná ku resultado negativo di un tèst antígeno. Mester a hasi e tèst antígeno maksimalmente 24 ora promé ku salida.
For di 18 di mart di e aña akí, Boneiru ta den lockdown pa dos siman pa motibu di e kantidat haltu di infekshon. Djaweps último gezaghèber Edison Rijna a prolongá e lockdown ku dos siman te 16 di aprel 2021. Pa motibu di e kantidat haltu di infekshon, kuido di e isla ta bou di preshon. Siman pasá a hiba sinku pashènt di COVID di Boneiru hòspitalnan pafó di e isla. P’esei habitantenan i bishitantenan mester tene nan mes na e medidanan básiko.
Pa mas informashon tokante e kondishonnan di karentena: www.bonairecrisis.com


text:
(NLTimes) – Lider di partido GroenLinks, Jesse Klaver a acusa Prome Minister Mark Rutte di no presta suficiente atencion na transparencia aunke anteriormente el a priminti cu e lo cumpli cu esaki.
“E ta algo cu ta keda tuma luga ,y pa e motibo aki nos ta aki den un debate parlamentario tocante mensahenan di texto cu Rutte a kita for di su dispositivo pa añanan largo.” Klaver a pidi e debate. Otro partidonan tambe a papia tocante esaki birando un custumber.
Klaver a señala cu Rutte a priminti cu e lo ta transparente a causa di e scandal di bijstand. “Pa asina Tweede Kamer por haci su trabao y reporteronan tambe por haci nan trabao.” Segun e lider di GroenLinks, nada positivo a resulta di esaki. El a conecta esaki cu incidentenan anterior unda Rutte, den su opinion, a mantene cosnan bao di mesa, manera algun decision tocante impuesto, e trato di Teeven, e bombardeo na Hawija y su comentarionan tocante Pieter Omtzigt y “funcion otro caminda” durante dialogo pa formacion di gabinete.
Riba diaranson, Volkskrant a revela cu Rutte a kita mensahenan di su telefon pa añanan largo. Rutte a bisa cu el a haci esaki solamente pa motibo cu su Nokia no tabata wanta un gran cantidad di mensahe na mesun momento y e tabata manda e mensahenan cu e tabata considera importante na un oficial pa warda esaki, y cu semper el a sigui e reglanan cu Gobierno mes a crea.
Durante su añanan como Prome Minister, Rutte hopi biaha a bisa cu e no ta corda tocante cosnan crucial, y a haci erornan grandi den varios ocasion, sinembargo nunca e ta enfrenta consecuencia danki na e coalicion.
E oposicion ta furioso cu Rutte continuamente no ta tuma Tweede Kamer su funcion di transparencia di e gobierno na serio. E oposicion no lo acepta esaki mas y ta kere cu esaki mester caba. “E ta tempo pa nos crea linea nan y bisa e Prome Minister pa stop di haci esaki inmediatamente,” Farid Azarkan di DENK a expresa. Un gran parti di e oposicion ta comparti e opinion y sentimentonan aki.
Segun e partido den e coalicion CDA, e pregunta ta si Rutte su accionnan tabata di acuerdo cu e espiritu di ley, aunke e ley en si ta bisa cu e no a comete ningun eror. “Mi no ta kere cu e Prome Minister usando un dispositivo bieu ta contra ley. E por hasta pone e telefon cu e mensahe den un mashin di saca copy, print un copy y warda esaki,” CDA su parlamentario Henri Bontenbal a bisa. “E ta trata di e espiritu di ley; e mensahe di texto mester ta bon ordena, y esaki mester ta facilmente haya na momento cu tin mester di dje.”
Bontenbal a puntra Rutte si e ta realisa cu e tin un funcion ehemplar pa e empleadonan civil cu ta traha pa gobierno. E no ta kere cu Rutte mester a warda tur mensahe en general, “tin un seleccion cu mester tuma luga un caminda,” el a expresa, “pero e no ta hopi vulnerabel pa e Prome Minister haci e seleccion aki su mes?”
E oposicion no ta compronde con VVD ta continua cu su apoyo y sosten na e Prome Minister. Lider di PVV, Geert Wilders a expresa cu e kier sa con leu Rutte mester bay prome cu bira di mas pa e partido.
E otro dos partido di e coalicion, cual ta D66 y ChristenUnie, tin e opinion cu e reglanan pa warda mensahenan di texto mester bira mas estricto. “Nan mester ta cla y traha di un manera cu por aplica esaki,” parlamentario di D66, Joost Sneller a expresa. Den su opinion, un Minister no por dicidi pa su mes cua mensahenan mester kita y cua mester warda.
Pa motibo cu e ta posibel pa evadi reglanan estricto, “Ministernan mester tambe haci tur loke ta posibel pa nan por ta habri y transparente pa asina bolbe gana confiansa y e control riba e poder cu nan tin,” MP di ChristenUnie Stieneke van der Graaf a comenta. Segun su persona, Rutte su manera di a lidia cu e mensahenan di texto no a contribui na e confiansa cu tin pa cu e gobierno.


text:
Den e dianan aki nos a observa cu oposicion ta trece dilanti cu Gobierno a subi gasto di Servicio y Producto cu 43 miyon florin. E informacion aki NO TA CORECTO. Oposicion ta referi na un observacion di CAFT den nan consehoriba Presupuesto 2022 riba pagina 3. Den e observacion akiCAFT no ta bisa cu Gobierno a hisa gasto cu 43 miyon florin. Locual CAFT a pidi ta pa Gobierno cambia e cifra presupuesta y pa pon’e na e nivel di e gastonan realisa den aña 2020. Na ningun momento CAFT ta bisa cu Gobierno a subi gasto cu 43 miyon florin. De facto den e grafico adhunto por wak cu e gastonan di Servicio y Producto a subi cu solamente 14,6 miyonflorin den e situacion di e pandemia di Covid.
Gobierno a adresa e conseho aki di CAFT y a splica cu tecnicamente no por haci e cambio aki ya cu aña 2020 no tabataun aña cu Gobierno por a opera normal debi na, entre otro, e shelter in place. Esaki a pone cu gastonan cu a wordopresupuesta no por a wordo realisa. Den aña 2020, e ‘uitputtingspercentage’ di Servicio y Producto tabata na 85% y den aña 2021 esaki tabata na 90% indicando cu Gobierno suoperacion a keda atras y e gastonan no a wordo realisa conformelocual a wordo presupuesta. Cambia e cifra manera CAFT ta conseha, awor cu Gobierno su operacion ta bay mas y mas nanormalidad, lo trece e problema cu lo por surpasa locual a wordopresupuesta.
Pesey semper ta bon pa ora ta trata e materia complica di finansapublico, pa puntra informacion en bes di sali critica sin compronde locual ta wordo bisa den consehonan di CAFT.


text:
Contenido: E obra ta consisti di 4 elemento, dus 4 piesa. Cada piesa ta representa un ser humano. Cada ser humano tin un curpa plus dos brasa y un cabes. E 4 curpanan tin tamaño di chikito bay grandi. Solamente un di e curpanan(esun di mas grandi), ademas di tin un cabes y dos brasa tambe esun di mas grandi tin un pia cu ta sali( cla pa jump over the ocean, cla pa crusa frontera).
SIGNIFICASHON:
- Progreso: di curpa chikito pa curpa grandi ta significa crecemento. E speransa cu Aruba lo crece economicamente, intelectualmente y moralmente.
- Baile-carnaval:baile y musica di soca, folkloor, salsa y tur otro clase di musica. Tin speransa cu esaki lo no muri a pesar di tempo dificil.
- Amor: for di diferente angulo por reconoce e forma di curason den e escultura. E curason di nos hendenan bibando na Aruba. Nos curason ta distinguido di nos competidonan den turismo. Nos bondad ta duna speransa pa sobrevivencia.
- Movecion humano: na Aruba tin hopi movecion di sernan humano. Constantemente tin crusamento di frontera( legal of illegal). Bishitantenan, tambehende cu compromiso di trabao na Auba of den exterior, emigracion y emigracion.
- Crusamento di frontera di nos hendenan pa causa exito mundial:den sport( windsurfing, baseball, zwemmen y mas), den musica tin varios yiu di tera ta lombra internacionalmente y tambe nos cientificonan NASA. Tin e speransa cu esaki lo sigui. E piesa mas grandi den e 4 nan ta representa esaki. e ta e unico piesa cu ta mane saca un pia pa crusa ocean. Sali di Aruba pa causa exito mundial.
E obra aki no a competi cu niun otro obra y no ta existi NIUN obra cu mi mester a inspira riba dje. E obra Speransa ta dedica na cada persona cu ta biba riba e pida baranca ki, cu ta traha pa hiba Aruba dilanti, paso mi STIMA e pueblo di Aruba SIN excepcion algun.


text:
A bin topa cu tres vehiculo cu basta daño material riba L.G.Smith Boulevard, na altura di Notaris Kantoor Yarzagaray, caminda afortunadamente ningun hende a resulta herida.
Esaki a sosode den careda di 11:45 am ora cu un Van H1 (shinishi) no a tuma nota cu e auto su dilanti a para. El a bay dal den un Suzuki Vitara (blauw) y debi na impacto, e vehiculo aki na su turno a bay dal den un Ford Explorer (shinishi scur).
Desafortunadamente e Explorer, cu a para pa laga un auto sali for di parkinglot, a hay’e envolvi sin cu e tabata por a yuda. Den e accidente aki, tur vehiculo a ricibi daño pero e Vitara ta esun cu mas daño a ricibi.


text:
Diasabra merdia a drenta informe di un accidente basta fuerte cu hende herida na e crusada di Morgenster, mesora a dirigi tanto polis como ambulans na e sitio. Na yegada di e patruya a bin comppronde cu aki ta trata di un accidente entre un Ford y un Nissan. Unda e dama chauffeur di e Ford biniendo di nort a djies wak pariba y a sali sin a wak pabao net ora cu e sentra ta bini di pabao y e sentra a dal den dje. Debi na e impacto e dama chauffeur di e Ford a resulta herida. Na yegada di e ambulans nan a atende e dama y a transporte pa hospita. E danjo material ta hopi.
Consecuencia tabata cu el a sali sin nota cu tin trafico biniendo for di pabou. E Nissan Sentra a dal den banda di e Ford y e Ford a bay dal den e cura banda di caminda y djey bin bek para na e crusada. E impacto Tabata asina fuerte cu e dama a ricibi sla na pecho pasobra e no tabata tin safety belt bisti. Personal di ambulance a trata cu e dama pa sake for di auto y despues a transporte pa hospital. Daño material tabata basta grandi.


text:
Recientemente Mitsubishi Motors a renoba nan marca y lema pa “Drive Your Ambition” mundialmente. Como tur hende sa Mitsubishi ta renombra pa su vehiculonan duradero y di calidad y mas importante ta orgulloso di nan “Heritage”. Yrausquin, agente exclusivo di Mitsubishi na Aruba, tambe ta orgulloso di nan “Heritage” manteniendo e comunidad di Aruba mobiel pa mas cu 46 aña.
E Mitsubishi Eclipse Cross nobo ta e SUV compacto moderno y adventurero cu un exterior hopi deportivo. E “Dynamic Shield Face” nobo y stimulante y e LED Package ta crea un impression di un atleta kla pa sali start su careda. E lineanan di caracter dinámico den e diseño exterior, ta mustra kla pa action.
E Eclipse Cross tin un cantidad di caracteristicanan ingenioso cu lo duna bo e gana pa invita bo amigonan bai dal un bocht den dje cu bo. Sinta tras di e stuur ta manera sinta den un cockpit exitante di un avion. E “Head Up Display” cu ta “pop-up” ora bo maneja e vehiculo ta localisa net den e bista di e driver pa provee fácilmente informashon di e vehiculo den full color y ta permiti e chauffeur conduci mas safe den trafico.
E Audio Package, e sistema Hands Free Voice Control y Touch screen ta permiti bo keda conecta fácil cu e mundo. E Rear view camera y Parking sensors (4 dilanti y 4 patras) ta laga bo sali mas tranquil y safe riba caminda. E sienta flexibel patras y e “side sills” delega na e entrada, ta provee comodidad como tambe acceso fácil pa drenta of sali for di e Eclipse Cross.
E acelerashon excelente ta duna bo un sensacion dynamico y ta laga bo sinti den control completo ora bo ta tras di e stuur. E poder y eficiencia halto di e motor 2.0-liter DOHC 16-valve MIVEC ta inspira confidencia ora bo maneja e Eclipse Cross.
Enfin, nos por sigui gaba over di tur e caracteristicanan di e Eclipse Cross nobo. Pero e ta mas miho pa bo pasa na Yrausquin situa na L.G. Smith Boulevard 112 pa mire den persona y haci un test drive.
Tur persona cu ta desea di admira e Eclipse Cross nobo tin chens pa gana premio ora di bishita Aruba Art Fair e dianan 5, 6 of 7 di October venidero na San Nicolas. Simplemente buska e Eclipse Cross na Aruba Art Fair cu lo ta den un Street Art pinta door di e artista conoci CHEMIS DIMITRI PROSKIN. Saka potret cu e Eclipse Cross, follow YrausquinAruba Instagram page, share e potret riba bo Instagram y “mention” @YrausquinAruba cu e hashtags #EclipseCross #DriveyourAmbition pa asina hanja chens pa gana premio.
Let the Adventure Begin…


text: Dialuna mainta 10:30 por a tuma nota di grupo di Marinierskazerne dilanti di Hospital. Aki ta unda e tarea di cushina 200 cuminda cayente pa esanan den necesidad a pasa man for di chef di Mariniers pa e chef de cuisine di Hospital. Pa 1 siman largo e staff di cushina di hospital lo dedica nan tempo extra na prepara cuminda pa entrega esaki na Fundacion Pa Nos Comunidad. Hunto cu ayodo di Marinier pa tranporta di e cuminda pa e oficina di F.P.N.C. den Emmastraat pa por entrega esaki na tur esnan den necesidad. Te cu diadomingo 12 di April lo tini cuminda prepara pa esnan cu ta bin na remarke pa esaki cu ta inscribi na F.P.N.C.


text:
Agencianan contento cu e servicio y mas importante semper na tempo
Diabierna atardi team di EZ Air a tuma e oportunidad pa den forma di un “Happy Hour” gradici personalmente tur e agencianan di viahe na Aruba pa nan sosten y tremendo cooperacion. E tremendo “Happy Hour” a tuma luga na Patio 15 den un esfera super agradabel. Vice- presidente di EZ Air, sra. Sueyenne Dammerman conhuntamente cu representante di EZ Air Aruba Sebastian Montañez a tuma e oportunidad pa personalmente gradici cada agencia presente mirando cu sin nan sosten e exito di nan no lo tabata posibel.
“Na 2019 EZ Air a cuminsa traha cu tur agencia di viahe na Aruba, y aunke e pandemia di Covid-19 a bati na porta y a manda nos plat pa casi 2 aña awe por mira bek na un cooperacion exitoso”, asina sra. Dammerman a expresa. Na momento cu EZ Air a cuminsa brinda servicio tabatin avion di 18 pasahero cu tabata bula entre Aruba, Boneiro y Corsou. Despues di e pandemia nos a mira e necesidad pa expande y pues a bende e avionnan mas chikito y a adkiri avion di 34 pasahero.
“Nan ta super servicial, semper na tempo y nos clientenan ta gusta EZ Air paso awo nan tin e avion mas grandi cu ta brinda e comodidad y pues nan no ta sinti nan mes den fastioso den un avion chikito”, asina Rashel Thijsen di Maduro Travel Aruba a duna di conoce.
Aworaki EZ air ta bula islanan ABC y alabes a añadi e rutanan di Barranquilla y Medellin. Nan vision pa futuro ta pa amplia e rutanan cu ta sali for di Aruba y cuminsa bula directamente pa Barranquilla, pero pa cu esaki ainda nos ta mirando e mercado prome tuma decision final. Pero si nos ta contento di por bisa cu pronto EZ Air lo cuminsa bula directamente pa Riohacha, Colombia.
“Nos ta sumamente contento cu nos tin EZ Air cu ta duna nos clientenan un otro alternativa pa rutanan via Corsou pa asina bay Barranquilla of Medellin. Esaki ta haci’e mas facil si por ehempel bo kier bay algun dia Corsou y djey bula bay Barranquilla. Por imagina si bo tin yiu chikito un Aeroporto manera di Bogota por ta hopi grandi y pues por scoge pa haci di dje un trip cu dos stop y mas comodo pa e famia cu e connecting flight”, Patricia Salcedo di Jasaba Representaciones a expresa.
EZ Air tin su oficina situa na Caya G.F. (Betico) Croes 211-T, por subi nos pagina di Facebook of www.flyezair.com of por yama nos na 569 1900 pa mas informacion. Un bes mas un danki ta bay na comunidad di Aruba y tambe na e agencianan di viahe pa tur e sosten ricibi cu a contribui na e e exito di EZ Air.


text:
Notisia - Asuntunan Sosial i Labor
67 Notisianan Tokante Asuntunan Sosial i Labor
Surti segun Fecha / Relevansha
Subida di ònderstant i kompensashon pa yu entrante yüli 2022
Riba 9 di yüni 2022 ta publiká e areglo ministerial ku e suma nobo ku e unidat di RCN SZW lo paga entrante promé di yüli pa ...
Inisio aplikashon pa kompensashon pa artíkulo di skol SZW
E aña aki un bes mas mayor di alumno na Hulanda Karibense por bini na remarke pa un kompensashon den gastu di artíkulo di skol ...
Un gran paso finansiero pa habitante di Hulanda Karibense
Vários departamento a uni forsa pa sigui sostené Boneiru, Saba i Sint Eustatius. E invershon tin komo meta pa duna un impulso ...
Fortifikashon di siguridat di eksistensia i di merkado laboral ta prioridat di minister Schouten
Minister Schouten e siman aki a bishitá Hulanda Karibense. Meta mas prinsipal tabata pa sera konosí mas di aserka ku Saba, Sint ...
Minister Schouten ta invertí den tayernan sosial i servisio na Sint Eustatius
Minister Carola Schouten durante su bishita na Sint Eustatius ta primintí di bai traha strukturalmente riba mas oportunidat riba ...
Minister Schouten: garantisá futuro di tayer sosial di Saba
E tayer sosial na Saba ta haña finansiamentu garantisá e periodo di gabinete akí. Asina minister Carola Schouten (Maneho di ...
Minister Carola Schouten ta bishitá Hulanda Karibense
Vise minister-presidente i minister pa Maneho di Pobresa, Partisipashon i Penshun, Carola Schouten, lo hiba un bishita di trabou ...
Di dos ‘Speed meet’ pa buskadó di trabou lokal i dunadó di trabou den sektor di turismo
Riba djabièrnè 22 di aprel Plenchi di Trabou, Tourism Corporation Bonaire (TCB) i Bonaire Hotel and Tourism Association (BONHATA) ...
Treinen pa personanan ku ke traha den konstrukshon
Ocho buskadó di trabou lo haña e chèns pa partisipá den un kurso gratuito di treinen básiko pa e sektor di konstrukshon. Despues ...
SZW ta spera ku hopi hende lo partisipá na e investigashon di persepshon
Riba enkargo di e unidat i ministerio di Asuntunan Sosial i Empleo (SZW), den luna di mart 2022 ofisina di investigashon Linkels ...


text:
Informacion adicional
Pruebanan/“Toets”
Pa yega na un cifra cu ta duna un bon bista riba e prestacion di cada alumno e docente ta duna diferente prueba. Antes nos tabata uza e terminonan overhoring, proefwerk y cp. Na colegio San Antonio nos ta usa e siguiente terminonan.
- T0 (Toets 0) – Esaki ta un “formatieve toets”. E obhetivo di un T0 ta pa midi e preparacion di un alumno pa un prueba. E alumno ta haya e oportunidad pa train y ta haya un evaluacion. A base di e evaluacion e por conclui si e ta preparando su mes bon pa un prueba of no. E docente tambe por haci un analisis di e preparacion di e alumno a base di e resultadonan. Pone atencion: un T0 no ta conta den e evaluacion final di e alumno.
- T1 (Toets 1) – E prueba aki ta conta un (1) biaha. E ta un prueba di un parti di un capitulo y cu tin un duracion di no mas cu 20 minuut. Un alumno por haya un T1 sin previo aviso. Pensa por ehempel riba un dictee pa taal of ora un docente duna leerwerk como huiswerk. Un T1 por ta tambe un relato, presentacion, obra di man, practicum, investigacion, interview, etc.
- T2 (Toets 2) – E prueba aki ta conta dos (2) biaha. Ta trata di un prueba di un capitulo completo y ta dura entre 45 y 60 minuut. Un T2 por ta tambe un relato, presentacion, obra di man, practicum, investigacion, interview, etc.
- T3 (Toets 3) – ta conta tres (3) biaha. Esaki ta un prueba di mas di un capitulo y cu por dura entre 45 y 90 minuut (2 lesuur). Un T3 por ta tambe un relato, presentacion, obra di man, practicum, investigacion, interview, etc.
Importante: E fechanan di cada prueba (T2 y T3) ta wordo anuncia na tempo na e alumnonan ta wordo nota riba Google Classroom y/of Onderwijs SAS.
Ausencia di alumno durante prueba
Mayor tin e deber di informa scol na momento cu e alumno no por traha un prueba pa motibo di enfermedad of otro urgencia. Mayor ta informa scol e mesun mainta cu e prueba ta tuma lugar. Ta haci esaki prome cu 9’or di mainta via e email di scol: colegiosanantonio@skoa.aw. Por yama tambe na 5858021, tene cuenta cu telefon di scol por ta hopi ocupa den orario di mainta. Por fabor keda purba te ora haya contesta.
E alumno cu perde un prueba mester meld esaki na e vakdocent (docente di e materia cu el a perde). Tur periodo di recuperacion (inhalen) ta wordo coordina door di scol. Alumnonan cu a falta un prueba mester pone bon atencion na e “inhaalrooster”. E responsabilidad ta keda den man di cada alumno.
Kico e mayor of voogd mester haci:
- Ausencia durante Toetsweek (CP) ta permiti solamente den casonan urgente y/of extremo. Ehempel: Malesa, accidente of entiero di famia cerca.
- Prome cu e prueba cuminsa mester notifica scol y duna e motibonan (prome cu 9’or di mainta)
- E alumno mester presenta e mesun mainta pa un chekeo medico na oficina di Medwork na Tanki Flip 12, Unit A of na Bernhardstraat 101, Unit 7. Mayor ta core cu gasto di esaki cu ta 35 florin cash.
- Un mayor of voogd mester presenta na scol cu e carta di comprobante di Medwork. E mayor tin tres (3) dia pa haci esaki despues di e ausencia di e alumno.
Toetsweek
Scol ta organisa toetsweek of siman di prueba coordina. Esaki ta nifica cu tur alumno ta traha e mesun prueba na e mesun momento. Esaki ta wordo haci pa garantisa uniformidad di prueba pa tur alumno, calidad di cada prueba, y tambe e mesun nivel pa tur alumno. E docente ta dicidi e cantidad di material (leerstof, hoofdstuk) cu ta wordo ofreci cada toetsweek y e ta percura pa e alumnonan ta na altura di esaki 2 siman prome cu e prueba tuma lugar. E alumno lo haya un descripcion di e materia cu e mester studia y lo haya sa riba cua criterianan e tin cu mustra su habilidadnan y conocemento. E rooster di cada toetsweek mester keda publica un siman prome cu e pruebanan cuminsa.
Resultado y evaluacion: onderwijs-sas
Cada mayor tin acceso na e resultadonan di e alumno via onderwijs-sas. Docentenan ta introduci e resultado di cada prueba como tambe e peso den e sistema. Mayornan tin acceso na e sistema aki durante di full e aña escolar.
Tussenrapport:
Tur alumno ta haya un tussenrapport despues di un cantidad di prueba. E resultadonan ta duna un indicacion di con e alumno ta para na e momento ey. Un tussenrapport no ta un evaluacion definitivo. Despues di un tussenrapport ainda e alumno tin e oportunidad pa mehora su resultadonan. E tussenrapport ta duna mayor y alumno un bista di e situacion na e momentonan ey ta ta un momento di refleccion. Si e resultadonan ta insuficiente, e mentor por invita mayor pa pasa scol y repasa e resultadonan.
Nos ta informa mayornan cu suficiente antelacion ki dia lo duna un tussenrapport. Scol por duna te cu tres tussenrapport pa aña.
Ouderavond
Pa aña tin dos ouderavond caminda cu e mayor por busca e resultado di e alumno. Ta trata di e resultado di rapport 1 y 2. Den e caso di rapport 3, e alumno ta haya esaki pa hiba cas e ultimo dia di scol. Fechanan di ouderavond ta wordo comunica na mayor na su debido tempo.
SE-kaart (examenklas)
Alumnonan den examenklas lo ricibi un SE-kaart cu resultado di nan schoolexamens (SE’s) despues di cada periodo di prueba. E prome periodo cay na final di oktober/comienso di november, e di dos periodo na comienso di februari y e ultimo periodo na april. E SE-kaart ta yuda como momento di refleccion y analisis di e alumno hunto cu su mentor y mayornan. Di e forma aki nos ta spera di por duna e alumno e mihor guia posibel den su ultimo aña serca nos.


text:
Download APP Control di Prijs
Apreciable cliente,
Departamento di Asuntonan Económico ta recorda cu e APP ‘Control di Prijs’ ta disponibel pa download riba GOOGLE PLAY pa android devices y APP STORE pa apple devices.
Meta di a APP ta pa empodera e consumidor: Na tur momento brinda consumidornan y comerciantenan acceso na e prijsnan maximo stipula pa productonan di canasta basico. Durante compras consumidor por acudi na e APP pa check si e prijsnan den supermercado ta cuadra cu e prijsnan stipula pa gobierno. Asina e consumidor tambe tin un instrumento pa por controla e prijs di productonan di supermercado pa por haci su compras consientemente.
Tambe e APP ta un instrumento pa e comerciantenan keda up-to-date di cambionan di prijs y cumpli cu prijsnan regula pa gobierno.
Banda di prijsnan maximo di canasta basico e APP ta brinda informacion riba:
- prijsnan regula pa productonan petrolero,
- prijsnan regula pa LPG-gas pa consumo domestico di 100 lbs.
- Prijsnan regula pa webo local y importa
- Prijsnan regula pa pan blanco
- Macuto di compras
Stapnan pa download y uzo di e app
- Pa download e APP ’control di prijs’ Bishita GOOGLE PLAY of APP Store pa download. Google Play pa android devices y APP store pa apple devices.
- Den e bentana di ‘search’ type “control di prijs”
- Click pa download e app. E app bo ta reconoce na e icon blauw cu descripcion na papiamento.
- Habri e app
- Riba e screen parti abow lo encontra e icons basico, search, petrolero, compras y mas. Click riba e icon ‘basico’ y scohe e categoria desea pa por mira prijs di cada producto pa marca y contenido. Click riba un producto specifico pa haya mas informacion di contenido, prijs pa consumidor y prijs pa detayista pa bulto. Si durante compras a nota un prijs di producto cu no ta cuadra cu e prijs stipula, por comparti esaki door di crea un account pa por login y laga bo comentario. DEACI lo atende e comentarionan ricibi y duna feedback. Pa por crea un account un email adres personal y un password ta necesario.
- Si ta en busca di un producto en specifico por click riba e icon ‘search’ y type e producto of marca pa mas informacion
- Pa prijs vigente di gasoline y gas pa consumo domestico click riba e icon ‘petrolero’. Pa por wak e imagen mas grandi por ‘click pa wak riba nos site”.
- Pa e ultimo publicacion di macuto di compras, click riba e icon di ‘compras’. Pa wak publicacionnan bieuw por bishita nos website www.deaci.aw.
- New gasoline price publication: 8 juni 2022 June 21, 2022
- Aruba Economic Outlook 2021-2023 June 21, 2022
- Macuto di Compras: 4 juni 2022 June 3, 2022
- Download APP Control di Prijs June 2, 2022
- Macuto di Compras: 28 mei 2022 June 2, 2022
- Macuto di Compras: 21 mei 2022 June 2, 2022


text:
Parlamento a deliberá tokante produktonan kaduká !
Parlamento di Kòrsou
Parlamento a deliberá tokante produktonan kaduká !
Djabièrnè 10 di yüni Parlamento den Reunion Públiko a reuní ku Minister di Salubridat Públiko, Medio Ambiente i Naturalesa enkuanto 29.330 kilo di produktonan kaduká ku outoridatnan a konfiská algun tempu atras.
Algun tempu atras outoridatnan a konfiská produktonan di konsumo kaduká na un negoshi ku ta bende produktonan por mayor. No ta promé bes ku outoridatnan ta konfiská produktonan di konsumo ku a kaduká i ku ta destiná pa benta riba merkado lokal. Tabatin miembro ku a anunsiá di trese moshon. Despues di e promé tanda di preguntanan, Minister a pidi tres siman pa por kontestá, mirando e kantidat di informashon ku mester keda kompilá promé ku por formulá kontesta riba tur e preguntanan ku a bin dilanti. Presidente a skòrs e reunion te próksimo aviso pa sigui ku e debate.


text:
Diadoming 12 di juni cu ta e fecha natal di Anne Frank e organisacionan di hobenan di AVP, Plataforma Hobennan Profesional (PHP) y Green Gen Z a organisa un conmemoracion pa corda e bida di un hobencita cu tanto mensahe y ehempel noble a laga atras.
E conmemoracion a habri cu un presentacion conmovedor di violinista Omar Kock cu presentacion di e Himno di Aruba y e instrumental di e conocido pelicula Schindler’s List. Representantenan di PHP, Wendrick Cicilia y Abigael Arends y hobenan di Generacion Z, Jeanyra Yarzagaray y Karyme Acosta acompanja pa hobenan di Arubaanse Padvindsters Gilde a duna tributo na Anne Frank cu un ceremonia di krans na su estatua.
Rabbi Baruch a comparti un oracion y mensahe den memoria di Anne Frank y e miyones di personan cu a perde nan bida durante segundo guerra mundial. Tambe a comparti e mensahe di e luz cu mester pasa di un pa otro pa ilumina nos caminda padilanti guia pa nos Creador.
Tabata tin discursonan sumamente eloquente di Wendrick Cicilia y Abigael Arends y hobenan di Generacion Z, Jeanyra Yarzagaray y Karyme Acosta. Lider di Partido mr. Mike Eman a sera e conmemoracion cu un refleccion profundo riba e nececidad pa orienta nos mes atrobe riba creencia, fe, proposito di bida y amor prohimo. Mike Eman a invatisa cu e Pandemia a mustra mundo cu no tur cos ta den nos man, no tur cos por worde calcula y dirigi. Tin forza mas grandi, tin un nececidad pa nos ta conciente y humilde frente e realidad transcendental aki y tene asina na nos fe pa guia nos. E a mustra cu den tur e tragedia cu Anne Frank a pasa aden nunca e a perde speranza, pasobra su fe den Dios tabata grandi. Anne Frank su forza pa supera tabata tambe den e amor y sosten incondicional di amistadnan. Mike Eman a bisa cu esaki tambe ta un leccion grandi di e historia di Anne Frank; amigonan incondicional cu a risca nan propio bida pa proteha y cuida otro prohimo. Un motivacion y ehempel pa nos tur, Eman a envatisa.
Rabbi Blasberg a duna e oracion di clausura cu e mensahe di con inspirativo e bida y ehempelnan di Anne Frank tabata ta cu ta awe nos por tene na dje. E bunita atardi-anochi a sera cu un cancion gospel conmovedor di Eltienne Yarzagaray.


text:
BOGOTA – Na Colombia, e noticia cu Avianca ta tuma accionan di e aeroliña Viva Air, no a cay den bon tera. Asina varios medionan Colombiano ta raporta e fin di siman aki. Viva Air ta un aeroliña di baho costo, y ta pensa cu si Avianca tuma esaki over, esey lo ta pa pasado. Viva Air a haci peticion pa bula pa Aruba for di 2019 manera cu noticiacla a yega di raporta, y confirma pa autoridadnan di Aruba e tempo ey. No ta conoci si awor cu Avianca ta bay tuma esaki over, cu e buelonan ey solicita pa Aruba (for di e.o. Medellin), lo no continua mas. Avianca, despues di KLM, ta e aeroliña mas bieu di mundo.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Diahuebs mainta e Petit Comite di e Plan Nacional cu ta atende cu e problematica di cacho riba caya, a haci entrega di un di e cuadranan ganador di nan concurso cu a tuma lugar aña pasa den luna di augustus. Representante di e Petit Comite a haci entrega na altocomisario di polis sr Andrew Hoo . Sr Hoo a aprecia esaki masha hopi mes y a sigura cu e lo haya un lugar special na warda di polis na Santa Cruz.
E concurso aki tabata basa ariba e creatividad di alumnonan di scol basico, cu a ilustra un of algun di e puntonan di e ley di cacho. Esnan cu a participa por a scoge den tres tema pa ilustra, esta (1) cacho den cura, (2) cacho na “leash” of (3) cacho na veterinario.
Petiti Comite a ricibi 409 pintura di 29 diferente scol unda por a admira hopi talento den nos muchanan.
Altocomisario sra Hoo a keda sorprendi di e talento y imaginacion di nos muchanan. Un palabra di danki na sra Irene Croes y sra Dellanire Maduro di e Petit Comite pa cu e gesto bunita aki.


text:
Reakshon riba informenan den media relashoná ku ACU
Reakshon riba informenan den media relashoná ku ACU
Willemstad/Philipsburg – CBCS a tuma nota di e atenshon ku ACU ta risibiendo den e medionan di
komunikashon relashoná ku renunsia di Hunta di Supervishon di ACU.
CBCS ta konsiderá ku ta na interes di ACU pa komuniká lo siguiente.
Manera ta konosí, CBCS ta monitorea e desaroyonan na ACU i a apuntá algun curator ku e meta di
modernisá i mehorá e prosesonan operashonal i di governance. Esei debí entre otro na algun konflikto
interno na ACU ku a trese intrankilidat. Ku e apoyo i empeño di e curatornan, a logra algun adelanto
importante. A mehorá i profeshonalisá diferente proseso operashonal. Riba tereno di governance
tambe, den e Reunion General di Sosio ku a tuma lugá dia 7 di mart 2021, ACU a fiha un kuadro nobo
i transparente pa su struktura interno. E kuadro nobo akí ta konta ku apoyo di CBCS.
E desishon di e Hunta di Supervishon di ACU di renunsia no mester ta un opstákulo pa ACU por
sigui padilanti riba e ruta ku el a skohe i bira un organisashon kapas pa enfrentá futuro sin problema.
Ku sosten di e curatornan, ta sigui elaborá e struktura nobo di governance, den armonia ku lei i
regulashon, e prinsipionan di bon governance korporativo i pensamentu kooperativista.
Willemstad, 13 di mart 2022
CENTRALE BANK VAN CURAÇAO EN SINT MAARTEN
PB2022-009 Response to Media Reports Concerning ACU ENG
PB2022-009 Response to Media Reports Concerning ACU NED


text:
Resultadonan di Beisbòl Profeshonal Hapones Nippon ayera:
- Tokyo Yakult Swallows a derota Chunichi Dragons ku skor di 7-4
E ekipo di Yakult Swallows a gana nan di seis partido konsekutivo i ta na penúltimo lugá den Liga Sentral. E ekipo di un rèkert di 19 gana i 24 pèrdí i ta ocho wega i mei tras di Hiroshima Toyo Carp ku ta na kabes di e tabla. Wladimir Balentien a konektá un hit den kuater turno na bate ku un base por bola i dos kareda empuha. Wladimir tin un promedio di .299 ku 15 honron i 34 kareda empuha. Ku 15 honron, Wladimir ta empatá ku Brad Eldred na promé lugá komo peloteronan ku mas honron konektá den e temporada
- Seibu Lions a derota Rakuten Golden Eagles ku skor di 12-2
E ekipo di Rakuten a pèrdè nan di kuater partido sigui i ta na penúltimo lugá riba tabla d posishon den Liga Pasífiko. E ekipo tin un rèkert di 17 gana i 24 pèrdí i ta 9 wega i mei tras di Orix Buffaloes ku ta na kabes di tabla. Andruw Jones a konektá un hit den tres turno na bate den e partido aki. Andruw tin un promedio di .232 ku 13 honron i 31 kareda empuha. Ku 13 honron, Andruw ta empata ku Wily Mo Pena i Jose Lopez na di dos luga komo peloteronan ku mas honron konektá den e temporada
Resultadonan di Beisbòl Liga Grandi ayera:
- Oakland Athletics a derota Cleveland Indians ku skor di 13-3
- Pittsburgh Pirates a pèrdè di New York Yankees ku skor di 4-3 den e promé partido. Den e di dos partido Pittsburgh ta gana New York Yankees ku skor di 5-3
- Cincinnati Reds a pèrdè di Philadelphia Phillies ku skor di 8-3
Roger Bernadina a drenta e partido komo batido emergente i a konektá un hit den dos turno na bate. Roger tin un promedio di .132
- New York Mets a pèrdè di Washington Nationals ku skor di 6-3
- Baltimore Orioles a pèrdè di Kansas City Royals ku skor di 8-6
Jonathan Schoop a konektá un hit den tres turno na bate ku un base por bola i dos kareda anotá. Jonathan tin un promedio di .221
- Chicago White Sox a pèrdè di Houston Astros ku skor di 8-2
- Seattle Mariners a derota Minnesota Twins ku skor di 6-2
- Atlanta Braves a gana St. Louis Cardinals ku skor di 6-5
Andrelton Simmons no a konektá hit den kuater turno na bate. Andrelton tin un promedio di .268
- Milwaukee Brewers a pèrdè di Chicago Cubs ku skor di 4-2
- Toronto Blue Jays a pèrdè di Texas Rangers ku skor di 6-2
- Tampa Bay Rays a pèrdè di Los Angeles Angels ku skor di 6-2
- Miami Marlins a pèrdè di San Francisco Giants ku skor di 4-1
- Los Angeles Dodgers a pèrdè di Arizona Diamondbacks ku skor di 5-3
Kenley Jansen no a picha den e partido aki
- San Diego Padres a pèrdè di Colorado Rockies ku skor di 8-6 den 10 entrada
- Detroit Tigers ta derota Boston Red Sox ku skor di 6-2
Partidónan di Liga Grandi pa awe:
- Cincinnati Reds kontra Washington Nationals
- Detroit Tigers kontra Cleveland Indians
- Milwaukee Brewers kontra Atlanta Braves
- Chicago White Sox kontra Kansas City Royals
- Houston Astros kontra Los Angeles Angels
Breve:
Liga Menor Tripel A
- Didi Gregorius a konektá kuater hit den sinku turno na bate ku un kareda empuha i kuater anotá pa Reno Aces. Didi tin un promedio di .308 ku tres honron i 20 kareda empuha
Liga Menor Dòbel A
- Curt Smith a konektá un hit den tres turno na bate ku ku un kareda anotá pa Springfield Cardinals. Curt tin un promedio di .266 ku tres honron i 18 kareda empuha
- Sharlon Schoop a konektá un hit den tres turno na bate ku dos base por bola pa Bowie Baysox. Sharlon tin un promedio di .288 ku dos honron i nuebe kareda empuha
Liga Menor Klase A
- Carlton Daal a konektá dos hit den kuater turno na bate pa Dayton Dragons. Carlton tin un promedio di .326 ku 14 kareda empuha
- John Polonius no a konektá hit den tres turno na bate pa Augusta Greenjackets. John tin un promedio di .173 ku un honron i seis kareda empuha


text: Un nissan pickup dobbel cabina a keda horta diasabra marduga dilanti un cas, e doño a entrega keho na autoridad. Pero e mes un marduga di diasabra un pickup asina mes a drenta di reverse y destrui porta na Dijtham y unda dos ladron a horta den e luga. Ta mustra cu antisocial a dicidi na horta un auto di hende pa comete nan fechorianan. E diadomingo anochi e doñonan durante cu nan ta core rond busca nan vehiculo ta topa cu esaki staciona riba acera dilanti un cas den Caya Frere Arnold y rapota na Polis. A bin haya un caha bashi di un mashin, e doño ta notifica autoridad cu e caha ey no ta di dje y esaki por ta indica di e ladronicia cu e malechornan a haci rond a laga esaki atras.


text:
Oranjestad – Durante conferencia di prensa riba Dia di Labor, Minister Maduro hunto Minister President y Minister di Labor a comparti e bon noticia cu Conseho di Minister di Reino a bay di acuerdo cu e peticion di Aruba pa brinda yudansa den forma di subsidio di salario. Conseho di Minister di Reino a aproba un fianzadi 49.5 miyon florin sin pago di interes pa Pais Aruba pa haci e yudansa aki posibel. Cu e ‘zachte lening’ aki Gobierno por brinda yudansa na comercio pa nan por paga salario di nan trahadornan, mantene cupo di trabouy evita cu 37.000 persona keda sin un entrada debi na e crisis di COVID19.
Subsidio di salario
E subsidio di salario ta encera cu Gobierno ta brinda un yudansa financiero na e dunado di trabou pa por cubri un maximo di 60% di su gastonan di salario. Cu e subsidioaki e empresario por paga 80% di e salario di su trahadonan. E resto di 20% lo ta e aporte di e trahado cu un reduccion di oranan di trabou. E meta importante di e yudansa di Gobierno ta pa evita cu companianan ta kita e trahadonan for di trabou.
Informacion detaya
Durante siman di 4 di mei tur doño di trabou cu ta bin na remarke pa e subsidio di salario, lo ricibi un email di SVB cu e informacion detaya con pa aplica pa e yudansafinanciero cu Gobierno ta brinda na comercio. Pa mas informacion por bishita e website di SVB www.svbaruba.org bou di MiSVB.
Danki na tur cu ta haci e yudansa aki posibel
Minister Xiomara Maduro ta gradici e Departamentonandi Gobierno cu a traha hopi duro pa haci e calculacionnan necesario y tambe ta gradici gremio comercial pa nan aporte. E mandatario a subraya cu esaki no ta un periodo facil y lo exigi esfuerso mutuo, pasenshi, comprension y solidarismo di cada un di nos. Pais Aruba por ta sigura cu Gobierno ta trahandoincansablemente pa por brinda alivio na Pueblo di Aruba durante e momentonan aki di e crisis di COVID19.


text: Diasabra madruga a drenta informe di un accidente na Franse Pas, mesora a dirigi un patruya na e sitio. Na yegada di e patruya a bin compornde cu aki ta trata di un accidente unda cu un dama manehando un Toyota Tercel tabata bayendo direccion Sabana Basora caminda cu Hyundai Getz color blanco tabata biniendo for di direccion contrario y a dal frontal contra e auto pa djey subi un pida cero y bolter. Polis a detene ambos chauffeur pa a core auto bou di influencia di alcohol. Na sitio a bin e pareha di e dama, e tabata papia hopi bruha y tabata stroba Polis ta traha. E tambe a bay hunto cu su pareha y e otro partido den transportwagen pa Warda. Daño material tabata hopi.


text:
Kralendijk – Ta prinsipalmente personanan entre 20 i 60 aña a kontagiá ku e vírùs di corona di 18 te ku 31 di òktober 2021. Asina e departamento di Salubridat Públiko a duna di konosé.
Fakansi di òktober a pone un fin na e gruponan di kontagio na skol di e periodo promé ku esei. Den e di dos mitar di òktober, hendenan a kontagiá prinsipalmente na kas i den ménos kaso na trabou òf via kontakto sosial.
Fuente
E fuente di kontagionan pa 70% di kasonan tabata konosí. Den e siman di 18 di òktober tabatin 53 kontagio nobo i den e siman di 25 di òktober 47 kaso. Esei tabata mitar ménos na kontagio ku den e siman di 11 di òktober 2021. Na kasi tur kontagio tabata trata habitantenan di Boneiru. Ta prinsipalmente a habitantenan a pasa e vírùs pa otro hende, ta poko biaha bishitante a hasi esei.
Estado di bakunashon
Di e kantidat di personanan ku a kontagiá den e di dos mitar di òktober, algu ménos ku mitar tabata kompletamente bakuná. Personanan bakuná tambe por pega ku e vírùs. Ora un persona bakuná pega ku e vírùs, e persona akí ta pega 63 % ménos hende den su ambiente. Esaki kompará ku kantidat di hende ku un persona no bakuná ta kontagiá den su ambiente.


text:
In The Spotlight
WILLEMSTAD - Den september 2015, tur miembro di Nacionnan Uni (UN) unanimamente a adopta e programa internacional mas integral y ambicioso pa por crea un mundo mas sostenibel pa tur, creando 17 meta specific, Metanan Mundial pa Desaroyo Sostenibel (SDGs), pa logra un miho mundo cu nos tin awo pa 2030.
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, E hoben deportista profesional Denzel Dumfries a hiba palabra na tur muchanan presente y desea nan exito durante e weganan escolar.
Minister President a entrega na Minister di Finansa y Cultura informacion digital di historia di Aruba durante e periodo di crisis di corona
ORANJESTAD – Minister President Evelyn Wever-Croes a haci entrega na Minister di Finansa y Cultura Xiomara Maduro un hard drive cu tin e historia di Aruba durante e periodo di crisis di corona.
Archivo y conservacion di materialnan historico ta pa henter comunidad
ORANJESTAD - Durante di e conferencia di prensa Hefe di Servicio di Archivo Nacional, drs. Raymond Hernandez, a elabora riba e "Siman di Archivo" cu lo wordo teni otro siman cuminsando for di 6 te cu 11 di juni.
Meer Nieuws uit Aruba
WILLEMSTAD - Den september 2015, tur miembro di Nacionnan Uni (UN) unanimamente a adopta e programa internacional mas integral y ambicioso pa por crea un mundo mas sostenibel pa tur, creando 17 meta specific, Metanan Mundial pa Desaroyo Sostenibel (SDGs), pa logra un miho mundo cu nos tin awo pa 2030.
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, E hoben deportista profesional Denzel Dumfries a hiba palabra na tur muchanan presente y desea nan exito durante e weganan escolar.
Minister President a entrega na Minister di Finansa y Cultura informacion digital di historia di Aruba durante e periodo di crisis di corona
ORANJESTAD – Minister President Evelyn Wever-Croes a haci entrega na Minister di Finansa y Cultura Xiomara Maduro un hard drive cu tin e historia di Aruba durante e periodo di crisis di corona.
KRALENDIJK - Notisia di polis di djabièrnè 30 di yüli te ku djaluna 2 di ougùstùs 2021
Macuarima Aruba: Recientemente alto mando di polis a reconoce e agente policial Raigel Hoen pa su acto heroico cu e la haci durante e tabata laborando.
MACUARIMA, ARUBA: Na Centro di Husticia a tuma lugar promocion di diferente colega den Cuerpo Policial. Den presencia di altocomisario di Polis interino sra Tjon-Kock, mando policial a haci entrega di varios promocion.
Prome Minister Ta Informa Parlamento Di E Desicion Di Hulanda Y E Condicionnan Cu Gobierno Mester Cumpli Cu Ne
ORANJESTAD - Otro siman lo mester reuni cu Parlamento pa sa nan desicion. Diabierna 20 di mei, Prome Minister Evelyn Wever-Croes a anuncia cu despues di hopi negociacion, Ministerraad na Hulanda diabierna mainta a bay di acuerdo pa stop e recorte di 5% cu tin tur luna riba salario di empleado publico y semi-publico entrante juli 2022 y pa kita ful e 12.6% na 2023.
ORANJESTAD - Dialuna 8 di November, lo tuma luga e Tripartiet entre Premier di Aruba, Señora Evelyn Wever-Croes, Premier di Corsou, Señor Gilmar "Pik" Pisas y Premier di St Maarten, Señora Silveria Jacobs.
ORANJESTAD - “Cada parlamentario tin e deber pa percura pa comunidad mantene e confiansa den Aruba su Parlamento”


text:
Di tres djadumingu di ougùstùs ‘Dia di Transporte Públiko’
Di tres djadumingu di ougùstùs ‘Dia di Transporte Públiko’
Willemstad – For di 2016, riba e di tres djadumingu di ougùstùs ta pone atenshon na e sektor di Transporte Públiko. Mirando importansia di transporte públiko den nos komunidat, Minister di VVRP Charles Cooper huntu ku Servisio pa Tráfiko i Transporte (UOVV) ta felisitá tur ku ta laborá den e sektor di Transporte Públiko ku e dia aki i ta desea nan forsa i sabiduria.
Transporte públiko tei pa yuda e suidadano yega fásilmente na su destino, manera entre otro skol, trabou i kas. Aki na Kòrsou tin mas ku 400 shofùr di bus chikitu, 200 taksista, i shofùrnan di konvoinan di ABC Busbedrijf ku diariamente ta traha pa transportá nos hendenan di un punta pa otro. Pa duna un tiki mas atenshon na nos Transporte Públiko, na aña 2016, Gobièrnu di Kòrsou a dekretá e di tres djadumingu di luna di ougùstùs komo un dia dediká na Transporte Públiko. E dia aki ku e aña aki ta riba 15 ougùstùs ta netamente pa para ketu un ratu riba e importansha di transporte públiko den nos komunidat.
Nos Transporte Públiko a bin ta pasa den diferente desaroyo ku e meta pa duna e usuario un transporte públiko mas optimal posibel. Ainda no a logra yega e meta, pero Minister Charles Cooper ta konvensí ku un kambio di pensamentu lo dirigí nos na e transporte públiko konfiabel, efisiente i pagabel ku nos tur ta deseá.
Transporte Públiko meskos ku tur sektor den nos komunidat á i ta pasando den un periodo difísil. Ku determinashon, perseveransha i den koperashon mutuo lo por surpasá tur reto i logra é transporte públiko pa pais Kòrsou.


text:
WILLEMSTAD – E cadena prestigioso di hotel Sandals Resorts International a habri su propiedad mas nobo na Corsou e siman aki. E compania a usa loke tabata Hyatt y Santa Barbara Resort y a haci un transformacion dramatico den nan di 16 resort “the new Sandals Royal Curaçao”, cu 351 camber. E prome huespednan a yega dia 1 di juni (ayera) pero e apertura oficial lo tuma lugar diabierna awor. E apertura a conoce un retraso di algun luna, debi na e situacion internacional di problema di material y Covid (falta pa haya personal). Potret cortesia di Sandals International.
WILLEMSTAD – Awe Corsou ta konosé un oumento drástiko di preis di kombustibel. Komunidat di Kòrsou ta bai paga kasi 3 florin pa liter di gasolin. Ayera, algu promé ku dia a bòltu, por a tuma nota kon drùk pòmpnan di gasolin tabata. Hopi hende a bai tènk pa por skapa sikiera e oumento pa tanki ku nan a yena.
WILLEMSTAD - Tabata un shòk pa tur ku konosé Sheila Van de Werp, ora ku e notisia a plama aki na Kòrsou ku Sheila a pèrdè su bida den un aksidente di tráfiko. Esaki por a opservá for di e kantidat di ekspreshonnan di lamento di parti su amigunan i konosí di “Facebook”.
WILLEMSTAD - Djaluna den oranan di anochi, a tuma lugá un intento di atrako riba un trùk di distribushon di kombustibel di Curoil. E shofùr atento ku a tuma nota ku un deskonosí a logra subi riba trapi di e trùk, a kue mesora direkshon pa warda di polis Rio Canario i di e forma aki a logra evitá un suseso ku por tabata tin un desenlase lamentabel.
VANCOUVER - Còrsou ayera nochi na Vancouver, Canada, a hunga su di tres partido di e fase di grupo di CONCACAF Nations League. E rival tabata Canada ku a resultá di un nivel basta superior na Kòrsou i esaki a keda demostrá tantu na e manera fásil ku nan a dominá e wega komo tambe e kuater golnan ku a keda anotá.
WILLEMSTAD - Ayera Velas Latinoamérica 2022 (VLAC 2022) a ranka sali 8 or di mainta ora defensa hulandes ta risibí e barku Cuauhtémoc di Mexico ku tirunan di saludo na entrada di haf di Kòrsou. Djis su tras a sigui tur e otro barkunan di bela (tallships) risibí pa kantidat di persona ku a bai para na entrada di St. Anabaai. Bon biní na nos dushi Kòrsou!
SAN PEDRO SULA - Ayera nochi selekshon di Kòrsou a enfrentá selekshon den nan di dos wega di CONCACAF Nations League. Esaki despues di a pèrdè e promé wega ku skor mínimo djabièrnè den stadion Ergilio Hato. Kòrsou a kuminsá ku un 4-3-3 ayera. Kaminda tabatin 3 modifikashon di e 11 ku a kuminsá e promé djabièrnè na Kòrsou. Leandro Bacuna, Juninho Bacuna a drenta na lugá di Roly Bonevacia i Kenji Gorre. Miéntras ku Roshon van Eijma a remplasá Suently Alberto ku no a rekuperá kompletu di su leshon.


text:
Si e pandemia a siña nos algo, ta cu salud mental ta sumamente importante, tin biaha hasta mas importante cu ayudo fisico. Nos por a mira hopi di nos ciudadanonan den nos comunidad confronta nan mes cu problemanan di ansiedad y comportacion, hasta te mas severo cu trastorno di personalidad. E diagnosis di salud mental por ta un tema controversial, y confuso, y ta pa e motibo aki Departamento di Recurso Humano na La Cabana Beach Resort & Casino a invita FADA y CDH, Centro di Desaroyo Humano, pa un tayer cu tema di salud mental organisa recientemente.
E departamento a forma un TLC Committee interno, un comision diseña pa brinda ayudo na empleadonan di e resort, den colaboracion cu trabao social di universidad cu Cindy Figaroa.
TLC Committee su meta ta pa yuda conscientisa empleadonan tocante salud mental, brindando recursonan manera con por siña mas tocante strategianan pa sostene nan mes, pa minimalisa sintoma, maneho di stress, alivia peso di salud mental y crea habitonan mas saludabel, un strategia pa yuda bringa e consecuencianan cu e retonan di salud mental ta trece cu ne.
TLC Committee tambe ta encarga pa sostene empleadonan cu ta experienciando preocupacionnan di salud mental. E comision tambe a introduci e TLC Support Group, specialmente forma pa promove un espacio liber, safe, confidencial y caluroso na tur empleado. E comision ta curasha un atmosfera di igualdad unda participantenan por sinti comfortabel, compartiendo nan sentimentonan sin tin mester di mira atras, y ricibi apoyo di tur hende rond di nan.
E comision a organisa diferente tayer den cuadro cu varios topico. FADA y Centro di Desaroyo Humano a wordo invita pa presenta. FADA a subraya e diferente otro aspectonan di salud mental, relata na adiccion, ansiedad, depresion , asina habriendo un dialogo y discusion tocante salud mental den e ambiente di trabao.
Salud mental ta wordo defini como un estado di bienestar na unda cu un individuo ta realisa su mesun abilidadnan, por maneha e stress normal di bida y traha productivamente cu abilidad di por haci un contribucion na su comunidad.


text:
HAARLEM, HULANDA – Despues di a keda laga den libertat pa e organisashon di Los Angeles Dodgers, e kècher Dashenko Ricardo ta krusa Atlántiko i ta bai hunga beisbòl na Hulanda. E kècher di 24 aña a yega na un akuerdo ku e ekipo di Corendon Kinheim.
Ricardo a hunga durante shete temporada beisbòl profeshonal na Merka, kaminda e la forma parti di Baltimore Orioles, San Francisco Giants i Los Angeles Dodgers. Den e temporada tras di lomba ku Dodgers, Dashenko a hunga un total di 37 partido repartí den klase A, dòbel A i tripel A. Huntu den e tres klasenan aki, Dashenko tabata tin un promedio di .196, ku 1 honron, 5 doblete i 10 kareda empuha.


text:
KRALENDIJK – Djasabra 20 di mart den oranan di atardi a drenta notifikashon na warda di polis ku tin un grupo di hende na Te Amo Bich riba Kaya Internashonal pabou di aeropuerto ku no tabata tene nan mes na e reglanan di e ordenansa di emergensia. Mesora a dirigí diferente patruya pa e sitio entre otro di KPCN i KMar. Na nan yegada enberdat a bin topa ku un grupo di hende na e bich menshoná ku tabata konsumiendo alkohòl i tabata hopi riba otro sin ta tene kuenta ku e medidanan aktual. Mesora a bai ofer na papia seriamente ku e grupo di hende spesífiko, a konfiská alkohòl i a duna algun persona ku no tabata kumpli ku e ordenansa di emergensia un prosès ferbal. Despues di esaki hopi hende a bandoná e bich.
Polis i departamentu di Supervishon i Mantenshon di Lei di Entidat Públiko no por kontrolá tur kaminda pareu, pesei kualkier persona ku ke mèldu un sitio(nan) kaminda tin aglomerashon di hende, por hasi esaki na polis/KPCN via 717-8000 òf e liña di tep anónimo 717-7251. Si ta trata di un negoshi ku a kibra ku regla, durante ora di ofesina mester yama Direktorado Supervishon i Mantenshon di Lei di OLB (Directie Toezicht en Handhaving T&H) via 715-5300 i si ta trata un kaso di emergensia i tambe despues di ora di ofesina por yama 796-4850. Por manda emeil tambe na bisami_t&h@bonairegov.com


text:
Cura Cabay: Diabierna den oranan di marduga patruya di San Nicolas ta wordo manda na altura di Kinppo Supermarket na Cura cabay, pa motibo cu lo tin tres ladron den e Supermercado.
Home Uncategorized Ladronnan ta bay cu casi 60 caha di whiskey Old Parr for...
Ladronnan ta bay cu casi 60 caha di whiskey Old Parr for di deposito di Kinppo Supermarket
E patruya mesora a bay na e sitio, nan a pasa prome dilanti pero no a mira nada particular y a dicidi di pasa bandi pabou di e Supermercado, eynan e patruya a wordo aserca pa un persona cu ta biba net eybanda, e persona a bisa polis cu ela tende mescos cu algo a cay y ela dicidi di sali wak pafo kiko ta pasando, e la mira tres persona cara tapa cu un flanel lora, nan a cuminsa na agredie pero ora un familiar a cende lus, nan a core subi den un Nissan Skyline shinishi y a bandona e sitio. Segun e persona, e ladronnan lo a slai for di e porta di emergencia.
Polis mesora a comunica cu e doño di e supermercado y despues cu nan a yega, e doño a bin ripara cu e ladronnan aki a bay cu casi 60 caha di Whisky Old Parr for di e deposito, paden nan a bin ripara cu e ladronnan a pasa via e dak y a hala e camaranan di seguridad for di nan angulo. Riba e dak nan a haya varios mancha di sanger cual aparentemente lo por ta di un di ladronnan cu lo a herida su mes tambe a haya un caha di whisky Old Parr, e caha aki a keda confisca pa mas investigacion.
Departamento Technico di polis a keda di pasa den oranan di mainta, e caso aki ta den man di autoridad pa mas investigacion.


text:
ORANJESTAD, Aruba: “Ta un trabou duro e ekipo special aki forma pa mas o menos 15 empleado a logra pa nos e ultimo añanan aki. Mi ta masha orguyoso di nan”, asina Ing. Robert Henriquez, director di NV Elmar a duna di conoce diabierna ultimo. Tabata un bon momento pa conta cu entretanto a instala no menos di 10 mil luznan LED rond di nos isla caba y cu falta solamente 2 mil mas pa instala. Eseynan den su mayoria ta esunnan color oraño cu ta uza na crusada y rotondenan.
Ing. Robert Henriquez ta corda ainda con a cuminsa cu e proyecto aki poco poco na aña 2013 pero cu desde 2015 a intensivo e proyecto den forma mas rapido y mas eficiente. Ta uza dos ekipo di 5 empleado cu ta bay riba caya y pasa palo di luz pa palo di luz pa reemplasa e bombionan bieu cu e luznan modelo LED nobo aki. Paden tin un otro 5 empleado mas, incluyendo e ingenieronan cu ta planea e trabounan den forma adelanta.
Ora papia di luznan LED, mester pensa mesora riba un modelo cu ta traha hopi mas eficiente, specialmente den uzo di coriente. Separa di e eficiencia, e ta brinda hopi mas iluminacion tambe compara cu e sistema anticua. Gobierno a informa NV Elmar cu no ta e intencion di spaar riba uzo di coriente, pues locual a spaar na uzo, NV Elmar a opta pa amplia e cantidad di luznan cu no menos di 3 mil extra!
“Anualmente nos ta inverti hopi den mantencion y mehoracion di nos red di distribucion di coriente. Ultimo añanan nos ta enfocando mas y mas riba modernisacion di nos sistemanan y pa ta mas eficiente den uzo di coriente y productonan”, asina Ing. Robert Henriquez a duna di conoce. “Nos ta promove eficiencia bou nos clientenan, pues nos tambe ta duna e bon ehempel di cambia e luznan di caya pa e modelo aki di LED. E ta un proyecto cu a costa nos 12 miyon florin”, di acuerdo cu e director di NV Elmar.
N.V. ELMAR a celebra 66 aña di existencia na november 2016 y ta conta cu un total di 165 empleado den servicio directo di e compania. Siendo nos compania nacional distribuido di coriente, N.V. ELMAR ta inverti alrededor di 20 miyon florin tur aña den mantencion y actualisacion di su red di electricidad. Cu lansamento di servicio y productonan nobo, ta demostra cu no ta dedica atencion solamente na aspectonan tecnico y di infrastructura, sino tambe na e nivel di servicio eficiente y moderno cu ta brinda clientenan diariamente.


text:
Poeta Clarette A. Quandus (’71) a publica su ultimo coleccion di poema titula ‘Elegante poeta’ na biblioteca un par di dia pasa. Esaki a bay den un ambiente intimo y bunita y cu bastante interes for di publico. Poeta Clarette Quandus su otro coleccionnan di poesia ta ‘Mi Aruba, mi prohimo, mi inspiracion’ (1998), ‘Amor y fe’ (2006), ‘Kibrando e silencio’(2011).
Na final di e presentacion e poeta a entrega 5 ehemplar di ‘Elegante poeta’ na directora di Biblioteca Nacional Aruba, sra. Astrid Britten. Esaki pa e coleccion nacional y tambe circulacion pa miembro.
Clarette Quandus su interes nan ta literatura, poesia, historia, lesamento, bishita lugarnan historico, eventonan cultural, cana den naturalesa, saca potret y biaha bishita diferente lugar.Clarette ta traha como boluntario na Cruz Cora. Clarette tin un pasion pa skirbi for di chikito, ya cu 8 aña esaki a cuminsa manifesta su mes. E coleccion di poema ta refleha diferente sentimento, reflexion, pensamento personal y e pasion di e poeta. Ilustracionnan den e obra aki ta di artista visual, Elvis Tromp.


text:
Piskadónan di Playa Wèstpunt a entregá Petishon na Presidente di Parlamento!
Djarason dia 23 di febrüari 2022 un delegashon di piskadonan di Wèstpunt ku ta gana nan pan di kada dia den e sektor di peska, a bin Parlamento pa entregá Presidente di Parlamento, señora Charetti America-Francisca, un karta ku petishon. E piskadónan tin vários dia ta bosiferá nan inkietut i preokupashon den medionan di komunikashon lokal pa e echo ku nan ta konfrontá peliger na e lugá di piska na kosta nòrt, den e área di Wakawa. T’asina ku Marina Ulandes ta hasiendo uso di e tereno na Wacao pa ehersisionan di tiru. E piskadónan ta reklamando ku nan ta eksperensia peliger ehersiendo nan labor dor di tirunan ku projektilnan balistiko. Esaki ta forma un menasa pa nan bida. Koperativa Uní di Peska a pidi atenshon di Marina Real Hulandes pa respetá nan derecho di libertat di moveshon i pa Marina mantené su mes na nos leinan di medio ambiente. E piskadonan ta pidi atenshon urgente di Gobièrnu i Parlamento pa e fenomeno aki. Un karta ku petishon similar a bai tambe pa Gobièrnu di Kòrsou.


text:
TIROTEO NA TEXAS KAMINDA 14 MUCHA I 1 YUFROU DI SKOL BASIKO A PERDE NAN BIDA NA MAN DI UN HOBEN DI 18 AÑA DI EDAT
Gobernador Greg Abbott di Texas ta konfirmá di un tiroteo ku a tuma lugá na un skol basiko, ku resultado ku 14 mucha i un yùfrou di skol a keda asesiná na sanger friuw pa un hoben di 18 aña di edat. Tur esaki a tuma lugá na e skol Robb Elementary School na e suidat Uvalde na Texas. Gobernador Greg Abbott a konfrimá ku e asesino ta morto pa medio di unidat di polis ku a presentá na e skol.


text:
Kaso di tiramentu ku herido.
KOMUNIKADO DI PRENSA 282/2022
5 yüni 2022
Kaso di tiramentu ku herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djasabra 4 di yüni 2022 alrededor di 20.110’or, Sentral di polis a haña informashon ku na
altura di W.T.C. un persona lo a risibí herida di bala.
Mesora a dirigí unidatnan na e sítio i for di investigashon a sali na kla ku un ratu promé, un
vehíkulo koló skur a pasa i okupantenan a lòs algun tiru ku a alkansá un hòmber.
E víktima aki a sufri leshon na altura di su man drechi i a wòrdu transportá ku ambulans pa
Sala di Emergensia di C.M.C. pa tratamentu médiko.
Na e sítio, polis a bin topa alrededor di 5 kashi di bala ku a keda konfiská.
Investigashon den e kaso aki ta kontinuá.


text:
Aruba
Awe tambe por vota den eleccion presidencial di Colombia
Consul di Colombia, Mirza Gnecco Plá, ta invita tur ciudadano Colombiano residencia na Aruba pa probecha e dia liber di awe y eherce nan derecho di voto. E centro di votacion ta ubica na sede di Consul di Colombia ubica na Julianastraat #4 na Oranjestad y ta habri di 8’or di mainta pa 4’or di atardi.
E posibilidad pa vota den e eleccionnan aki pa presidente y vice presidente di Colombia a habri for di dialuna 23 di mei ultimo y ta cana te cu diadomingo 29 di mei proximo. Entre awe y diasabra e eleccion lo tuma luga na sede di consulado, mientras cu diadomingo e ta muda pa salon di evento ubica den De La Sallestraat 26 banda di restaurant Don Jacinto, cual ta e mesun luga caminda a tene actividad den luna di maart.
Solamente por vota esunnan cu ta registra den e censo electoral di e subscripcion di e consulado. E registro aki a clausura dia 23 di maart. Tur esunnan cu a registra oportunidad of cu a cedula pa prome biaha na e oficina consulta, ta inclui caba den e censo electoral. Pa vota awe of den e dianan nos dilanti, solamente mester presente cu nan cedula.
“Mi kier gradici e ciudadanonan Colombiano cu te cu awe a colabora cu nos como hurado di votacion y muy specialmente mi kier invita tur esunnan cu ta desea di fungi como hurado, pa presenta na e consulado te cu diasabra of diadomingo dia cu lo tin mester di 32 hurado di votacion,” Consul Gnecco Plá a comenta. Tambe e consul ta invita representantenan di partidonan politico local pa acredita como testigo. Por haci esey te diasabra pa 4’or di atardi.
Pa e reportahe completo di esaki, lesa e proximo edicion di TREMPAN


text:
Barku di tera
For di komienso SOLYMAR a soña di un proyekto ekológiko. Awor e ta materialisando.
Pero en realidat, ‘biba bèrdè’ (= biba ekológikamente responsabel) ta mas ku un soño. E ta nesesario. Nos forma di biba aktual no ta sostenible. E eksploshon di preis di petrolio ta djis un síntoma probando ku tin problema serio.
Pero, e ora ei nos mester buska solushonnan real. Djis grita ‘biba bèrdè’ no ta e kos. Simplemente oponiendo sierto kos tampoko no ta solushoná nada. Nos mester bini ku alternativa práktiko.
Earthship Biotecture, lantá pa Sr. Mike Reynolds, a ofresé mundu hinter alternativanan práktiko pa biba i traha kas sin daña medio-ambiente mas ku ta nesesario. E konsepto ‘Barkunan di Tera’ (‘Earthships’) ta mustra kon ta traha ku Naturalesa, no kontra.
TRAHA KU NATURALESA, NO KONTRA
Barku di tera


text:
November 17, 2020
Protokòl di Covid-19 di BNK
Protokòl di ‘contact tracing’: Tur hende mester registrá na entrada (inkluyendo famia di personal)Read more
June 26, 2020
BNK ku orario adaptá pa motibu di èrko
Biblioteka Nashonal Kòrsou ta adaptá su orario di apertura pa motibu di mantenshon di èrko. Den kuadro di esaki BNK ta adaptá su orario di...Read more
June 17, 2020
BNK ta habri su portanan bèk!
Biblioteka Nashonal Kòrsou djaweps awor 18 di yüni ta habri su portanan bèk ku orario i servisionan adaptá. Servisionan ku ta habri ta : –...Read more
March 30, 2020